pythainlp/thai-wiki-dataset-v4 huggingface dataset:
โจว ฉู่

โจว ฉู่ (ค.ศ. 236?–12 กุมภาพันธ์ ค.ศ. 297) หรือ จิวซู ชื่อรอง จื๋ออิ่น  เป็นขุนพลชาวจีนในยุคราชวงศ์จิ้นตะวันตก เป็นบุตรชายของจิวหอง (周魴 "โจว ฝาง") ขุนพลที่มีชื่อเสียงของรัฐง่อก๊ก
โจว ฉู่มีชื่อเสียงในด้านความเที่ยงธรรมและซื่อสัตย์ ครั้งหนึ่งเคยกล่าวโทษซือหม่า หรง  ผู้เป็นอ๋องแห่งรัฐเหลียง เมื่อชนเผ่าเร่รอนในกวานจงก่อกบฏต่อราชวงศ์จิ้น โจว ฉู่ได้รับมอบหมายจากซือหม่า หรงให้เข้ารบกับข้าศึกที่แข็งแกร่งจำนวน 20,000 นายโดยให้คุมทหารเพียง 5,000 นายและไม่มีเสบียง โจว ฉู่เสียชีวิตในที่รบ โจว ฉู่ปรากฏในหนังสือภาพพิมพ์แกะไม้ "อู๋ชฺวางผู่" (無雙譜, ทำเนียบผู้กล้าไร้เทียมทาน) ของจิน กู่เหลียง
กำจัดสามภัยร้าย.
ตำนานพื้นบ้านเกี่ยวกับโจว ฉู่ปรากฏในหนังสือ "ชื่อชัวซิน-ยฺหวี่" ในปี ค.ศ. 430 และได้รับความนิยมอย่างมาก ตำนานอ้างว่าโจว ฉู่เป็นนักเลงที่โหดร้ายและหัวรุนแรงในช่วงวัยรุ่น โจว ฉู่ได้รับการขนานนามโดยชาวบ้านในเมืองอี๋ซิง (義興郡 "อี๋ซิงจฺวิ้น"; ปัจจุบันคือนครอี๋ซิง มณฑลเจียงซู) บ้านเกิดว่าเป็นหนึ่งใน "สามภัยร้าย" ด้วยกันกับเสือและมังกร
โจว ฉู่รับคำขอจากชาวบ้านให้ไปปราบเสือและมังกรที่อาศัยในแม่น้ำ ("เจียว") การต่อสู้กับมังกรดำเนินไปเป็นเวลา 3 วันในทะเลสาบไท่ ระหว่างนั้นชาวบ้านเห็นว่าโจว ฉู่ยังไม่กลับมาก็เข้าใจว่าโจว ฉู่ตายไปแล้วจึงจัดงานเฉลิมฉลอง เมื่อโจว ฉู่กลับมาอย่างมีชัยพร้อมกับศีรษะมังกรและเห็นชาวบ้านจัดงานเฉลิมฉลอง จึงทำให้โจว ฉู่ตระหนักว่าตนคือภัยร้ายสุดท้ายที่ชาวบ้านหวาดกลัว โจว ฉู่มุ่งมั่นจะปรับปรุงตนจึงไปตามหาขุนพลง่อก๊กลู่ จี (陸機) และลู่ ยฺหวิน (陸雲) จึงได้รับแรงบันดาลใจ ในที่สุดโจว ฉู่ก็กลายเป็นขุนพลผู้ประสบความสำเร็จและเป็นที่รักของราษฎร
เสียชีวิต.
โจว ฉู่ขึ้นมามีตำแหน่งเป็นผู้ช่วยขุนนางตรวจสอบ ("ยฺหวี่ฉื่อจงเฉิง") ไม่หวั่นเกรงที่จะกล่าวโทษและเปิดเผยการกระทำผิดของขุนนางคนอื่น ๆ จึงทำให้หลายคนไม่พอใจโจว ฉู่รวมไปถึงซือหม่า หรง (司馬肜) บุตรชายของสุมาอี้ (司馬懿 "ซือหม่า อี้") และเป็นพระปิตุลา (อา) ของสุมาเอี๋ยน (司馬炎 "ซือหม่า เหยียน") หรือจักรพรรดิจิ้นอู่ตี้ ผู้สถาปนาราชวงศ์จิ้นตะวันตก ในปี ค.ศ. 296 เมื่อซือหม่า หรงได้ขึ้นเป็นมหาขุนพลในการนำทัพบุกตะวันตกปราบกบฏชี่ ว่านเหนียน โจว ฉู่ได้รับการแต่งตั้งเป็นขุนพลทัพหน้า ซุน ซิ่ว  ขุนพลผู้ติดตามของโจว ฉู่แนะนำให้โจว ฉู่ไปอำลามารดาผู้ชราเป็นครั้งสุดท้าย โจว ฉู่ตอบว่า "ไม่มีใครสามารถบรรลุคุณธรรมของความกตัญญูและความภักดีได้ในเวลาเดียวกัน ในเมื่อข้าได้รับเลือกให้รับใช้แผ่นดินแล้ว ข้าก็ยอมตายเพื่อแผ่นดิน"
โจว ฉู่ได้รับมอบหมายให้นำทหาร 5,000 นายไปโจมตีข้าศึกที่แข็งแกร่ง 20,000 นาย หลังการโจมตีเริ่มต้นขึ้น ซือหม่า หรงก็สั่งให้ตัดการส่งเสบียงไปยังกองกำลังของโจว ฉู่ออกทั้งหมด กองกำลังของโจว ฉู่ใช้ลูกเกาทัณฑ์จนหมด และขุนพลที่ได้รับมอบหมายให้มาเสริมกำลังแก่โจว ฉู่ก็ไม่ได้เข้าช่วยเหลือ เมื่อเหล่าทหารขอให้โจว ฉู่หนีไป โจว ฉู่จึงตอบว่า "ข้าเป็นขุนนางของแผ่นดิน ไม่สมควรที่จะตายเพื่อแผ่นดินหรอกหรือ" โจว ฉู่ต่อสู้จนเสียชีวิตในที่รบ
โมหันวาคานซูเปอร์ไจแอนต์

โมหันวาคานซูเปอร์ไจแอนต์  เป็นสโมสรกีฬาจากเมืองโกลกาตาในประเทศอินเดีย ก่อตั้งในปี ค.ศ. 1889 ปัจจุบันเล่นอยู่ในอินเดียนซูเปอร์ลีก โดยโมฮันบากันมีสโมสรคู่ปรับคือ อีสต์เบงกอล
ในอดีตเคยมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ดุสิต เฉลิมแสน (ในปี พ.ศ. 2542-2544)
เขตห้ามล่าสัตว์ป่าเขาค้อ

เขตห้ามล่าสัตว์ป่าเขาค้อ เป็นเขตห้ามล่าสัตว์ในอำเภอเขาค้อ จังหวัดเพชรบูรณ์ โดยครอบคลุมพื้นที่ 44 ตารางกิโลเมตร (17 ตารางไมล์) และสถาปนาขึ้นใน พ.ศ. 2529
ภูมิศาสตร์.
เขตห้ามล่าสัตว์ป่าเขาค้อตั้งอยู่ทางตะวันตกเฉียงเหนือของเมืองเพชรบูรณ์ประมาณ 30 กม. (19 ไมล์) ในตำบลเขาค้อ, ตำบลหนองแม่นา, ตำบลสะเดาะพง อำเภอเขาค้อ จังหวัดเพชรบูรณ์
เขตห้ามล่าสัตว์ป่านี้มีขนาด 44 ตารางกิโลเมตร (17 ตารางไมล์) และอยู่ติดกับอุทยานแห่งชาติทุ่งแสลงหลวงทางทิศตะวันตก และติดกับอุทยานแห่งชาติเขาค้อทางทิศตะวันออกและทิศใต้ ลำธารไหลลงสู่แม่น้ำวังทองซึ่งเป็นสาขาของแม่น้ำน่าน
ภูมิประเทศ.
ภูมิทัศน์ถูกปกคลุมไปด้วยภูเขาที่มีป่าไม้ มีความสูงตั้งแต่ 700–1,000 ม. (2,300–3,300 ฟุต) มีพื้นที่ภูเขาทั้งหมด 74 เปอร์เซ็นต์ โดย 20 เปอร์เซ็นต์ อยู่ทางทิศตะวันออก (เขาขาด) และทิศตะวันออกเฉียงเหนือ (เขาค้อ), มีพื้นที่ภูเขาสูงชัน (ทางลาดบน, หุบเขาตื้น, ยอดภูเขา และลำธารที่มีรอยบากลึก) และพื้นที่เนินลาด 54 เปอร์เซ็นต์ (ทางลาดเปิด, หุบเขารูปตัวยู และสันเขากึ่งลาด) ส่วนที่ราบนับเป็น 26 เปอร์เซ็นต์
พรรณไม้ประจำถิ่น.
เขตห้ามล่าสัตว์ป่านี้มีป่าดิบแล้ง (83 เปอร์เซ็นต์), พื้นที่เกษตรกรรม (15 เปอร์เซ็นต์) และฟาร์มร้าง (2 เปอร์เซ็นต์)
พรรณสัตว์ประจำถิ่น.
สัตว์เลี้ยงลูกด้วยนม มี 20 สปีชีส์จาก 16 วงศ์ ซึ่งตัวแทนจากหนึ่งสปีชีส์ ได้แก่:
นก มีประมาณ 24 สปีชีส์ โดยมีนกเกาะคอน 12 สปีชีส์จาก 10 วงศ์ ซึ่งตัวแทนจากหนึ่งสปีชีส์ ได้แก่:
และที่ไม่ใช่นกเกาะคอนอีก 12 สปีชีส์จาก 12 วงศ์ ซึ่งตัวแทนจากหนึ่งสปีชีส์ ได้แก่:
สัตว์เลื้อยคลาน
โครินนา โชเพย์

คีเรียคิ โครินนา โชเพย์ (เกิด 21 มิถุนายน ค.ศ. 1944) เป็นนักแสดง นางแบบและนางงามชาวกรีกที่ครองตำแหน่งนางงามจักรวาล 1964
เมื่อวันที่ 20 มิถุนายน ค.ศ. 1964 โชเพย์ได้รับตำแหน่งมิสสตาร์เฮลลัส  และเป็นตัวแทนของประเทศกรีซในการประกวดนางงามจักรวาล 1964 ที่จัดขึ้นในไมแอมีบีช รัฐฟลอริดา สหรัฐ ในรอบตัดสินเธอได้คว้าตำแหน่งนางงามจักรวาล 1964 ทำให้เธอเป็นนางงามชาวกรีกคนแรกที่ครองตำแหน่งนางงามจักรวาล ต่อมาเธอก็ได้เป็นส่วนหนึ่งของคณะกรรมการตัดสินการประกวดหลายครั้ง
หลังจากครองตำแหน่งนางงามจักรวาลได้สำเร็จ โชเพย์เริ่มต้นอาชีพนักแสดงโดยปรากฏตัวทางโทรทัศน์และภาพยนตร์บางเรื่อง เช่น A Man Called Horse, แดเนียล บูน, Lost in Space และ Valley of the Dolls นอกจากการประกวดนางงามและอาชีพนักแสดงแล้ว โชเพย์ยังเป็นประธานขององค์กรเพื่อเด็กที่เป็นมะเร็งเม็ดเลือดขาวอีกด้วย
นีเวีย

นีเวีย ([niˈveːa] ,) เป็นตราสินค้าผลิตภัณฑ์ดูแลส่วนบุคคลสัญชาติเยอรมนีที่เชี่ยวชาญด้านการดูแลผิวหนังและร่างกาย เป็นเจ้าของโดยไบเออร์สดอร์ฟ โกลบอล อาเก ซึ่งมีฐานอยู่ในฮัมบูร์ก จึงเป็นที่มาของแบรนด์ยูเซอริน ชื่อนีเวีย มาจากคำคุณศัพท์ภาษาละติน "niveus", "nivea", "niveum" ซึ่งแปลว่า "หิมะขาว" 
ในช่วงทศวรรษที่ 1930 ไบเออร์สดอร์ฟไดผลิตผลิตภัณฑ์ต่างๆ เช่น น้ำมันฟอกหนัง ครีมโกนหนวด แชมพู น้ำยาทำความสะอาดผิวหน้า และโทนเนอร์ ในช่วงสงครามโลกครั้งที่สอง เครื่องหมายการค้า "นีเวีย" ถูกเวนคืนในหลายประเทศ หลังสงครามไบเออร์สดอร์ฟก็ได้ซื้อลิขสิทธิ์คืน ในช่วงทศวรรษ 1980 แบรนด์นีเวียได้ขยายไปสู่เศรษฐศาสตร์การตลาดในวงกว้าง
ฟุตบอลชิงแชมป์เอเชีย รุ่นอายุไม่เกิน 17 ปี 2023 รอบคัดเลือก

การแข่งขันฟุตบอลชิงแชมป์เอเชีย รุ่นอายุไม่เกิน 17 ปี 2023 รอบคัดเลือก เป็นการแข่งขันฟุตบอลชายนานาชาติ รุ่นอายุต่ำกว่า 17 ปี ซึ่งจัดขึ้นเพื่อตัดสินทีมที่มีสิทธิ์เข้าร่วมแข่งขันฟุตบอลชิงแชมป์เอเชีย รุ่นอายุไม่เกิน 17 ปี 2023 การแข่งขันครั้งนี้เป็นการแข่งขันรุ่นอายุต่ำกว่า 17 ปีเป็นครั้งแรกหลังจากการรีแบรนด์โดยสมาพันธ์ฟุตบอลแห่งเอเชีย
โมตุล

โมตุล  เป็นบริษัทระดับโลกสัญชาติฝรั่งเศส ที่ผลิต พัฒนา และจัดจำหน่ายน้ำมันหล่อลื่นและผลิตภัณฑ์พิเศษอื่น ๆ สำหรับเครื่องยนต์ (รถจักรยานยนต์ รถยนต์ และยานพาหนะอื่น ๆ) และสำหรับอุตสาหกรรม
แชคี

แชคี  เป็นนครในประเทศอาเซอร์ไบจาน ตั้งอยู่ในอำเภอแชคี ทางตอนใต้ของเทือกเขาเกรตเตอร์คอเคซัส ห่างไป จากบากู ประชากรตามสำมะโนปี 2020 อยู่ที่ 68,400 ศูนย์กลางประวัติศาสตร์ของเมือง ตลอดจนวังของข่านแชคีได้รับการขึ้นทะเบียนแหล่งมรดกโลกโดยยูเนสโกในปี 2019 เนื่องจากสถาปัตยกรรมอันโดดเด่นและประวัติศาสตร์ในฐานะศูนย์กลางการค้าขายที่สำคัญจุดหนึ่งบนเส้นทางสายไหม
นครแชคีตั้งขึ้นเมื่อ 800 ปีก่อนคริสต์ศักราช เป็นหนึ่งในนครที่โตที่สุดในบรรดารัฐคอเคซัสอัลบาเนียในศตวรรษที่ 1 อาณาจักรแชคีแบ่งออกเป็น 11 แคว้น และมีวิหารหลักของชาวอัลบาเนียโบราณตั้งอยู่ที่นครแชคี ต่อมาชาวอัลบาเนียได้รับศาสนาคริสต์มาจากอาร์มีเนีย อิทธิพลทางวัฒนธรรมและศาสนาจากอาร์มีเนียยังคงความสำคัญต่อแชคีดังที่ปรากฏในปัจจุบัน
วังแห่งข่านแชคี

วังแห่งข่านแชคี  เป็นอดีตที่พำนักฤดูร้อนของข่านแชคี ตั้งอยู่ในเมืองแชคี ประเทศอาเซอร์ไบจาน สร้างขึ้นในปี 1797 โดยมูฮัมมัด ฮูซัยน์ ข่าน มุชตัก โดยสร้างขึ้นเพื่อเป็นที่พำนะกของข่านที่มีอำนาจเหนือแชคี และเป็นลูกขุนผู้ดูแลจักรวรรดิแซนด์, กาจาร์ และเปอร์เซีย กระทั่งถูกผนวกเข้ากับจักรวรรดิรัสเซียตามสนธิสัญญากูลีสตันในปี 1813
วังแห่งข่านแชคีได้รับการเสนอชื่อเป็นแหล่งมรดกโลกเบื้องต้นโดยยูเนสโกในปี 1998 โดยการเสนอที่นำโดยกุลนารา เมห์มันดาโรวา และได้รับการขึ้นทะเบียนเป็นแหล่งมรดกโลกในปี 2019 ร่วมกับศูนย์กลางประวัติศาสตร์ของนครแชคี ปัจจุบันวังเปิดเป็นพิพิธภัณฑ์และสถานที่ท่องเที่ยวของแชคี
ในปี 1946 นักเขียนชาวโซเวียต กอนสตันตีนอฟ (Konstantinov) เขียนถึงวังแห่งนี้ว่า "พระราชวังอันวิจิตรตระการตานี้เป็นสุดยอดของความหรูหราและสุดยอดของรสนิยมในสถาปัตยกรรมเปอร์เซีย วังนี้สร้างขึ้นในปี 1790 โดยบุคคลจากชีรอซ นามว่า ฮาจี เซย์นัล อับดิน (Haji Zeynal Abdin)"
อาคารของวังตลอดจนสระน้ำและต้นไม้ที่ปลูกเป็นสิ่งปลกสร้างที่เหลืออยู่ของหมู่อาคารขนาดใหญ่ที่เป็นวังภายในป้อมปราการของข่านแชคี ที่ซึ่งในอดีตมีที่พำนักฤดูหนาว และที่พักของสมาชิกข่านไปจนถึงที่พักของทาสบริวาร หมู่อาคารประดับด้วยกระเบื้อง น้ำพุ และกระจกสีจำนวนมาก ภายนอกใช้กระเบื้องสีน้ำเงินเข้ม เทอร์คว็อยส์ และออเคอร์ จัดเรียงเป็นรูปเรชาคณิต ส่วนภาพจิตรกรรมฝาผนังใช้สีเทมเพอราสร้างสรรค์ โดยได้แรงบันดาลใจมากจากนีซามี กันจาวี
นัฐนิช ประดิษฐาน

นัฐนิช ประดิษฐาน (เกิด 31 พฤษภาคม พ.ศ. 2539) ชื่อเล่น เป็นไต๋ เป็นนักแสดงชายชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
นัฐนิช ประดิษฐาน เกิดเมื่อวันที่ 31 พฤษภาคม พ.ศ. 2539 ที่กรุงเทพมหานคร เป็นบุตรชายคนเดียวของครอบครัว จบการศึกษาระดับปริญญาตรี สาขาวิชาการจัดการท่องเที่ยว หลักสูตรบริหารธุรกิจบัณฑิต สำนักวิชาการจัดการ มหาวิทยาลัยแม่ฟ้าหลวง จังหวัดเชียงราย
หลังจบการศึกษาระดับปริญญาตรี นัฐนิชได้สอบเข้าเป็นพนักงานต้อนรับบนเครื่องบินให้กับสายการบินแห่งหนึ่งและสอบผ่าน จึงได้เข้าทำงานในตำแหน่งนั้นเป็นเวลา 4 ปี หลังจากนั้นถึงจุดอิ่มตัว ประกอบกับได้รับผลกระทบจากการระบาดทั่วของโรคติดเชื้อไวรัสโคโรนา 2019 จึงผันตัวเข้าสู่วงการบันเทิง โดยเริ่มต้นจากการเดินแบบ ถ่ายโฆษณา ต่อมา วรายุฑ มิลินทจินดา ชักชวนให้เขาเข้ามาเป็นพิธีกรรายการ 3 For You ช่วงดาราแฟนฟิน ต่อมาจึงเลือกเซ็นสัญญาเป็นนักแสดงในสังกัดช่อง 3 โดยมีผลงานละครเรื่องแรกเป็นละครเย็นคือเรื่อง นรสิงห์ ในปี พ.ศ. 2566 โดยรับบท เร็ม ไอดอลชายที่มีชื่อเสียง
ปัจจุบัน นัฐนิชมีซีรีส์ที่กำลังออกอากาศคือ ใจซ่อนรัก มีละครที่รอออกอากาศอยู่ 2 เรื่องคือ ธาตรี และ แม่เลี้ยง และอยู่ระหว่างการถ่ายทำอีก 3 เรื่อง คือ ใจขังเจ้า, แสนรัก และหนึ่งในร้อย
บันจาร์บารู

บันจาร์บารู  เป็นเมืองหลวงของจังหวัดกาลีมันตันใต้ ประเทศอินโดนีเซีย ตั้งอยู่ห่างไป ทางตะวันออกเฉียงใต้ของบันจาร์มาซิน ซึ่งเป็นเมืองใหญ่สุดของจังหวัด ประชากรในนครบันจาร์บารํในสำมะโนปี 2010 อยู่ที่ 199,627 คน และ 253,442 คนตามสำมะโนปี 2020 ประชากรคาดการณ์กลางปี 2022 อยู่ที่ 265,575 โดยประกอบด้วยชาย 133,558 และหญิง 132,017 คนตามลำดับ เมืองมาร์ตาปูราซึ่งตั้งอยู่ติดกับบันจาร์บารูทางเหนือคิดรวมเป็นส่วนต่อขยายของนครบันจาร์บารูด้วย บันจาร์บารูมีประชากรมากสุดเป็นอันดับสองของจังหวัด รองจากบันจาร์มาซิน และเป็นส่วนหนึ่งของเขตมหานครบันจาร์มาลูกา
ในเมืองมีห้างสรรพสินค้าแห่งเดียว คือคิวมอล (QMall) ทางตอนเหนือของเมือง มีขนาด 40 เฮกตาร์ ห้างยังประกอบด้วยโรงแรมซึ่งเชื่อมติดกัน ในเมืองมีแหล่งบันเทิงและสวนสนุกรวมถึงสวนน้ำมากมาย เช่น อามานะฮ์บอร์นียวปาร์ก, บานูวาลาบีรินธ์พาร์ก, สวนน้ำอาควาตีกา และคิวมอลวอเตอร์บลูม ป่าสนมันตาอซ (Mentaos Pine Forest) เป็นป่านครขนาด 1,000 ตารางกิโลเมตร ตั้งอยู่ทางเหนือของเมืองก็เป็นหนึ่งในสถานที่ท่องเที่ยวสำคัญ
"กัมปุงเปอลางี" ("Kampung Pelangi", แปล: หมู่บ้านรุ้ง) เป็นสถานที่ท่องเที่ยวสำคัญหนึ่งของเมือง ตั้งอยู่ริมแม่น้ำเกอมูนิง ในทางใต้ของบันจาร์บารู ในอดีตพื้นที่นี้เป็นชุมชนแออัด แต่ต่อมาได้รับการยกระดับเป็นหมู่ที่อยู่อาศัยและสวนสาธารณะริมน้ำ ที่มีทางเดินเท้าและจุดให้บริการไวไฟสาธารณะ
เอเชีย ซูเปอร์ ยัง

เอเชีย ซูเปอร์ ยัง (พินอิน: Yàzhōu chāo xīngtuán) เป็นรายการเรียลลิตี้โชว์ค้นหาบอยแบรนด์ฮ่องกงวงใหม่ในปี 2023 ซึ่งจะฉายครั้งแรกในวันที่ 25 พฤศจิกายน 2023 ที่ ทีวีบี และ Youku มีจำนวนตอนทั้งสิ้น 10 ตอน 
รายการคัดเลือกผู้เข้าแข่งขันชายทั้งหมด 65 คนเพื่อแข่งขันค้าหาผู้ชนะ 9 คนและเดบิวต์เป็นวงบอยกรุ๊ปวงใหม่ ในนาม LOONG9
ภาพรวม.
รายการเอเชีย ซูเปอร์ ยัง ได้ทำการเปิดออดิชั่นผู้เข้าแข่งขันจากทั่วโลกและคัดเลือกจากแบบทดสอบมากมายขนเหลือผู้เข้าแข่งขันทั้ง 65 คนที่จะเข้าร่วมแข่งขันเพื่อค้นหาบอยแบรนด์วงใหม่ของฮ่องกง 
การโปรโมต.
ในเดือนพฤศจิกายน ค.ศ.2020 ทาง Youku ได้จัดงานแถลงข่าวประจำปีเปิดตัวรายการ ""เอเชีย ซูเปอร์ ยัง" พร้อมทั้งเปิดรับสมัครเด็กฝึกจากทั่วโลก
วันที่ 22 พฤษภาคม ค.ศ. 2023 ทาง TVB ได้ประกาศผ่านช่วง TBV's Happy Summer ว่าพวกเขาจะเปิดตัวไอดอลจากรายการ"เอเชีย ซูเปอร์ ยัง" ในช่วงเดือนกันยายน ค.ศ. 2023
วันที่ 23 สิงหาคม ค.ศ. 2023 ทาง TBV ได้ประกาศเกี่ยวกับปัญหาทางด้านสุขภาพของผู้สนับสนุนหลักเจิง จื้อเหว่ย์ และความขัดแย้งของโปรดิวซ์เซอร์ จึงทำให้เดิมทีรายการ"เอเชีย ซูเปอร์ ยัง" ที่กำลังจะออกอากาศในวันที่ 3 กันยายน ค.ศ. 2023 ถูกเลื่อนการฮายออกไป
ในเดือนตุลาคม ค.ศ. 2023 ได้มีการปล่อยตัวอย่างรายการ"เอเชีย ซูเปอร์ ยัง"" ในรายการ TVB's Wireless Program Tour 2024 ซึ่งเป็นการยืนยันการของอากาศของรายการที่กำลังจะออกฉาย
ผู้เข้าแข่งขัน.
ความหมายสี:
<templatestyles src="Legend/styles.css" />  สมาชิกวง LOONG9<templatestyles src="Legend/styles.css" />  ถูกคัดออกจากการแข่งขันในการประกาศผลครั้งสุดท้าย<templatestyles src="Legend/styles.css" />  ถูกคัดออกจากการแข่งขันในการประกาศผลครั้งที่ 3<templatestyles src="Legend/styles.css" />  ถูกคัดออกจากการแข่งขันในการประกาศผลครั้งที่ 2<templatestyles src="Legend/styles.css" />  ผู้เข้าแข่งขันที่ถอนตัวออกจากการแข่งขัน
อันดับ.
ในตอน Teaser นั้นการจัดอันดับมาจากคะแนนค่าประทับใจจากผู้ชมทางออนไลน์ และในตอนที่ 2 นั้นมาจากคะแนนค่าประทับใจและคะแนนพิเศษในการแสดงครั้งแรกจากเหล่าเมนเทอร์
ความหมายสี:
<templatestyles src="Legend/styles.css" />  ผู้เข้าแข่งขัน 9 อันดับแรกครั้งแรก
ศาลากางเขนมาเจลลัน

ศาลากางเขนมาเจลลัน  เป็นสักการสถานในนครเซบู ประเทศฟิลิปปินส์ ตั้งอยู่บนจัตุรัสซูกโบ (Plaza Sugbo) ด้านหลังของบาซิลิกานักบุญนีโญ ภายในประดิษฐานกางเขนคริสต์ที่ปักไว้โดยคณะนักเดินทางของคณะสเปนของมาเจลลันที่เดินทางถึงเซบูเมื่อปี 1521
อาคารศาลาสร้างขึ้นเพื่อคลุมกางเขนมาเจลลันในช่วงปี 1800s โดยเป็นศาลาเปิดรูปแปดเหลี่ยมทำจากหินปะการัง
ศาลาและกางเขนภายในมีรอยแตกจากแผ่นดินไหวปี 2013 รวมถึงกางเขนอันเดิมยังพบว่าถูกปลวกขึ้นในปี 2015 มีการปิดศาลาปรับปรุงก่อนจะเปิดอีกครั้งในปี 2016
บนเพดานภายในของศาลาเป็นภาพจิตรกรรมฝาหนังที่บอกเล่าเรื่องราวของการประกอบพิธีศีลจุ่มแก่ราชาฮูมาบนและครอบครัว โดยบาทหลวงเปโดร วัลเดอร์รามา (Pedro Valderrama) และภาพการปักกางเขนไม้โดยเฟร์ดีนันด์ มาเจลลัน ผลงานภาพเขียนโดยเจส โรวา (Jess Roa) และ เซอรี เอ็ม โจซล (Serry M. Josol)
กางเขนมาเจลลันอันเดิมถูกห่อหุ้มด้วยกางเขนไม้อีกอันซึ่งทำมาจากไม้ตินดาโลในปี 1835 เพื่อป้อมกันไม่ให้ผู้คนมาแคะเอาเศษไม้จากกางเขนมาเจบลันกลับไปเนื่องจากเชื่อว่ามีพลังปาฏิหารย์อยู่ ในขณะที่บางส่วนเชื่อว่ากางเขนอันเดิมได้ถูกทำลายไปหมดแล้ว
พิพิธภัณฑ์สถาปัตยกรรมแห่งชาติ จีโทฆชยายัน

บ้านพิพิธภัณฑ์จีโทฆชยายัน ชีวิตสังคมและสถาปัตยกรรมแห่งชาติ (Dzitoghtsyan House-Museum of Social Life and National Architecture) เป็นพิพิธภัณฑ์ในเขตประวัติศาสตร์กูมัยรีในเมืองกยูมรี ประเทศอาร์มีเนีย ตั้งขึ้นในปี 1984 ในบ้านของตระกูลจีโทฆชยายัน ซึ่งสร้างขึ้นในศตวรรษที่ 19 ภายในพิพิธจัดแสดงองค์ประกอบจากวิถีชีวิตประจำวันในนครกยูมรี ตลอดจนลักษณะทางสถาปัตยกรรมและวัฒนธรรมพื้นถิ่นของกยูมรี
บ้านของตระกูลจีโทฆชยายันสร้างขึ้นในปี 1872 โดยพี่น้องผู้ชายสี่คนที่อพยพมาจากหมู่บ้านจีโทฆ ("Dzitogh") มายังนครที่ปัจจุบันคือกยูมรี ตัวอาคารสร้างขึ้นจากหินทัฟฟ์สีแดงจากชีรัค
บ้านพิพิธภัณฑ์นี้จัดแสดงลักษณะของชีวิตสังคมในกยูมรี นับตั้งแต่ศตวรรษที่ 19 ถึงทศวรรษ 1920 นอกจากนี้ยังมีจัดแสดงเนื้อหาเกี่ยวกับศาสนา สถาปัตยกรรม และวัฒนธรรมของเมืองกยูมรีเช่นกัน
อัางอิง.
<templatestyles src="Reflist/styles.css" />
สวนประชาชน (เซี่ยงไฮ้)

สวนประชาชน (People's Park) เป็นสวนสาธารณะในเขตหวังผู่ในเซี่ยงไฮ้ตอนกลาง ตั้งอยู่ทางใต้ของถนนหนานจิง และทางเหนือของจัตุรัสประชาชน เดิมทีพื้นที่นี้เป็นตอนเหนือของลู่แข่งของเซี่ยงไฮ้เรซคลับ ก่อนจะแปรสภาพมาเป็นสวนสาธารณะในปี 1952 และมีพิพิธภัณฑ์และแหล่งค้าขายมากมายอยู่ล้อมรอบ ทำให้สวนนี้เป็นจุดหมายปลายทางของนักท่องเที่ยวในเซี่ยงไฮ้
ที่ดินตรงนี้ในอดีตเป็นของเซี่ยงไฮ้เรซคลับ ซึ่งตั้งขึ้นโดยอังกฤษในปี 1862 ในเวลานั้นเป็นลู่แข่งม้าที่สำคัญแห่งหนึ่งในเอเชียตะวันออก และสร้างขึ้นเพื่อการพนันม้า อาคารของคลับสร้างขึ้นในปี 1933 เป็นจุดหมายตาสำคัญของย่านดาวน์ทาวน์เซี่ยงไฮ้ ปัจจุบันอาคารดังกล่าวแปรสภาพมาเป็นพิพิธภัณฑ์ศิลปะเซี่ยงไฮ้
ในปี 1986–87 สวนนี้เป็นหนึ่งในจุดสำคัญที่มีการประท้วงของนักเรียนนักศึกษาหลายหมื่นคนซึ่งประท้วงในสวนนี้ก่อนจะเดินขบวนไปยังเดอะบันด์ โดยเรียกร้องประชาธิปไตยและการเปลี่ยนแปลงทางการเมืองอย่างสุดขั้ว ราวสองปีต่อมาได้เกิดการประท้วงที่จัตุรัสเทียนอันเหมินในปี 1989 ผู้คนรวมตัวกันหลายหมื่นคนที่สวนนี้และที่เดอะบันด์เพื่อแสดงความเป็นอันหนึ่งอันเดียวกันเคียงข้างผู้ประท้วงในปักกิ่ง
ภายในสวนยังเป็นที่ตั้งของตลาดหาคู่ ซึ่งมีมาตั้งแต่ปี 2004 ที่ซึ่งมีการนั่งค้าขายคนโสดที่หาคู่แต่งงานกันทุกสุดสัปดาห์
จังหวัดเอร์มานัสมิราบัล

เอร์มานัสมิราบัล ([eɾˈmanas miɾaˈβal]; ตั้งชื่อตามพี่น้องมิราบัล) เป็นจังหวัดของสาธารณรัฐโดมินิกัน แยกจากจังหวัดเอสไปยัตใน ค.ศ. 1952 และเดิมมีชื่อว่า ซัลเซโด  ตามชื่อเมืองหลัก บางครั้งก็มีผู้เรียกจังหวัดด้วยชื่อนี้
จังหวัดนี้มีความอุดมสมบูรณ์มากและผลผลิตทางการเกษตรหลักคือกล้าย
ชื่อ.
การเปลี่ยนชื่อจังหวัดมีผลในวันที่ 21 พฤศจิกายน ค.ศ. 2007 เป็นการรำลึกถึงพี่น้องมิราบัลที่เสียสละเพื่อประเทศชาติอย่างที่สุด โดยสละชีวิตที่มีเอกสิทธิ์เพื่อต่อสู้กับราฟาเอล ตรูฮิโย ผู้นำโดมินิกันที่มีอำนาจ พี่น้องมิราบัลมาจากซัลเซโด และหลังถูกฆาตกรรมก็ฝังศพไว้ที่นั่น
อมรกัณฏกะ

อมรกัณฏกะ (อักษรโรมัน: Amarkantak) เป็นนครปัญจายัตในอานุปปุระ รัฐมัธยประเทศ ประเทศอินเดีย และแหล่งจาริกแสวงบุญที่สำคัญในศาสนาฮินดู อมรกัณฏกะตั้งอยู่ตรงตุดที่เทือกเขาวินธยากับสตปุระบรรจบกันที่เขาไมกาล รวมถึงเป็นจุดที่แม่น้ำนรรมทาและแม่น้ำโสนเริ่มต้น ฤาษีและกวีสมัยศตวรรษที่ 15 กวีระ ว่ากันว่าได้ทำสมาธิที่ "กพีรจพุตระ" ซึ่งตั้งอยู่ในอมรกัณฏกะ
คำว่าอมรกัณฏกะ ประกอบมาจากคำภาษาสันสกฤต "อมร" (ชีวิตเป็นนิรันดร์) และ "กํฏก" (ขัดขวาง) กวีกาลิทาสเคยระบุชื่อเมืองนี้ว่า "อมรกูฏ" ก่อนที่ต่อมาจะเป็น "อมรกํฏก"
อมรกัณฏกะเป็นแหล่งแสวงบุญหรือที่เรียกว่า "ตีรถะ" ในศาสนาฮินดู โดยเป็นที่ตั้งศาสนสถาน เช่น หมู่มนเทียรที่สร้างขึ้นในสมัยกาลจุรี ตั้งอยู่ทางใต้ของนรรมทากูญฑ์ สร้างขึ้นโดยมหาราชากรรณเทพ, สรโวทยไชนมนเทียร และศรียันตรมนเทียร
มอเตอร์เวย์เอ็ม 6

มอเตอร์เวย์เอ็ม 6  เป็นมอเตอร์เวย์ที่ยาวที่สุดในสหราชอาณาจักร มีเส้นทางอยู่ภายในประเทศอังกฤษตลอดทั้งสาย มีระยะทางราว จากมิดแลนด์หรือภาคกลางของประเทศอังกฤษไปจนถึงพรมแดนกับประเทศสกอตแลนด์ เส้นทางเริ่มต้นที่ทางแยกต่างระดับแคททอร์ป (Catthorpe Interchange) ซึ่งเป็นจุดตัดระหว่างมอเตอร์เวย์เอ็ม 6, มอเตอร์เวย์เอ็ม 1 และปลายด้านตะวันตกของถนนเอ 14 ตั้งอยู่ใกล้กับเมืองรักบี เทศมณฑลวอริกเชอร์ จากนั้นเส้นทางจะมุ่งหน้าไปยังทิศตะวันตกเฉียงเหนือ ผ่านเมืองคอเวนทรี, เบอร์มิงแฮม, วุลเวอร์แฮมป์ตัน, สโตก-ออน-เทรนต์, เพรสตัน, แลงคาสเตอร์ และคาร์ไลล์ ก่อนจะสิ้นสุดที่บริเวณใกล้กับเมืองเกรตนา ประเทศสกอตแลนด์ ก่อนข้ามพรมแดนประเทศสกอตแลนด์ในระยะทางไม่กี่ร้อยเมตร มอเตอร์เอ็ม 6 จะกลายเป็นถนนเอ 74 (เอ็ม) และมอเตอร์เวย์เอ็ม 74 และวิ่งต่อไปยังเมืองกลาสโกว์
มอเตอร์เวย์เอ็ม 6 ได้รวมเอาทางเลี่ยงเมืองเพรสตัน (Preston By-pass) ซึ่งเป็นถนนในรูปแบบมอเตอร์เวย์สายแรกของสหราชอาณาจักร เข้ามาเป็นส่วนหนึ่งด้วย มอเตอร์เอ็ม 6 นับว่าเป็นส่วนหนึ่งของมอเตอร์เวย์สาย "กระดูกสันหลังของบริเตน" ที่วิ่งในแนวเหนือ-ใต้ระหว่างลอนดอนกับกลาสโกว์ โดยผ่านพื้นที่อุตสาหกรรมทางตอนเหนือของอังกฤษ นอกจากนี้ยังเป็นส่วนหนึ่งของเส้นทางแนวตะวันตก-ตะวันออก ระหว่างมิดแลนด์กับท่าเรือชายฝั่งตะวันออก และยังเป็นส่วนหนึ่งของโครงข่ายถนนยุโรประหว่างประเทศ (International E-road network) โดยช่วงจากมอเตอร์เวย์เอ็ม 1 ถึงเบอร์มิงแฮม เป็นส่วนหนึ่งของถนนยุโรปสาย 24 และช่วงจากเบอร์มิงแฮมไปจนสุดพรมแดนกับประเทศสกอตแลนด์เป็นส่วนหนึ่งของถนนยุโรปสาย 05
ศรีไศลัม

ศรีไศลัม (อักษรโรมัน: Srisailam) เป็นเมืองตามสำมะโน ตั้งอยู่ในอำเภอนันทยัล รัฐอานธรประเทศ และศูนย์กลางของศรีไศลัมมณฑล ในพื้นที่งบประมาณอาตมกูร ศรีไศลัมตั้งอยู่ห่างไป จากศูนย์กลางการปกครองของอำเภอ นันทยัล ศรีไศลัมเป็นที่รู้จักจากมัลลิการชุนชโยติรลิงคเทวาลัย หนึ่งในศาสนสถานสำคัญสำหรับศาสนิกชนฮินดูลัทธิไศวะและลัทธิศักติ โดยถือเป็นทั้งชโยติรลึงค์ และ ศากติปีฐ
ประชากรตามสำมะโนปี 2001 อยู่ที่ 23,257 คน ประกอบด้วยชาย 54% และมีอัตราการรู้หนังสือที่ 75.62% สูงกว่าค่าเฉลี่ยรัฐที่ 67.02%. ประชากร 13% มีอายุน้อยกว่า 6 ปี
สถานที่ท่องเที่ยวสำคัญของศรีไศลัม เช่น เขื่อนศรีไศลัมสร้างขึ้นบนแม่น้ำกฤษณา, แหล่งอนุรักษ์พันธุ์เสือนาคารชุญสาคร-ศรีไศลัม ซึ่งใหญ่ที่สุดในประเทศ ด้วยพื้นที่ 3500 ตารางกิโลเมตร มีกิจกรรมการเดินป่าและไต่เขาที่นักท่องเที่ยวมักเลือกเมืองศรีไศลัมเป็นฐาน, มัลลิการชุนชโยติรลึงค์ซึ่งเป็นโบสถ์พราหมณ์ศักดิ์สิทธิ์ที่สำคัญ สร้างขึ้นด้วยสถาปัตยกรรมแบบทราวิฑผสมผสานแบบวิชัยนคร และสักศีคณปตีเทวาลัย (Sakshi Ganapathi temple)
ปรากฏการณ์โอดางิริ

ปรากฏการณ์โอดางิริ (; โรมาจิ: "Odagiri kōka") เป็นปรากฏการณ์ทางโทรทัศน์ที่รายการหนึ่ง ๆ ดึงดูดผู้ชมผู้หญิงจำนวนมากเกินความคาดหมาย เนื่องจากรายการดังกล่าวมีนักแสดงชายหรือตัวละครชายที่มีเสน่ห์มาร่วมรายการ ตั้งชื่อตามโจ โอดางิริ นักแสดงชาวญี่ปุ่นซึ่งรับบทแสดงในซีรีส์"โทกูซัตสึ"ปี พ.ศ. 2543 เรื่อง "มาสค์ไรเดอร์คูกะ" ชื่อปรากฏการณ์ถูกนำไปใช้อย่างจงใจในบางรายการ และมักใช้ในอนิเมะแนวกีฬาหรือแนว
ต้นกำเนิด.
คำว่า "ปรากฏการณ์โอดางิริ" มีต้นกำเนิดมาจาก "มาสค์ไรเดอร์คูกะ" ซึ่งเป็นซีรีส์โทรทัศน์"โทกูซัตสึ" ที่มีกลุ่มเป้าหมายเป็นเด็กและวัยรุ่นตอนต้น อย่างไรก็ตาม โปรดิวเซอร์พบว่ารายการนี้ดึงดูดผู้ชมกลุ่มใหญ่ได้ 2 กลุ่ม ได้แก่ กลุ่มเด็กอายุระหว่าง 4 ถึง 12 ปี ซึ่งเป็นกลุ่มเป้าหมายของซีรีส์ตั้งแต่แรก และกลุ่มผู้หญิงอายุประมาณ 30 ปี รายการนี้ดึงดูดบรรดาแม่ ๆ ของเด็ก ๆ ที่เห็นว่านักแสดงนำคือโจ โอดางิริมีเสน่ห์ดึงดูดใจ ต่อจากนั้นโอดางิริก็ยิ่งมีชื่อเสียงในหน้าที่การงานมากขึ้น ในขณะที่ซีรีส์ภาคต่อ "มาสค์ไรเดอร์อากิโตะ" ก็พยายามสร้างปรากฏการณ์ขึ้นมาใหม่โดยคัดเลือกนักแสดงชายที่มีเสน่ห์สามคนมารับบทนำ เป็นอีกครั้งที่รายการนี้ดึงดูดผู้ชมที่เป็นผู้หญิงจำนวนมาก แม้ว่าผู้ชมในระยะยาวซึ่งส่วนใหญ่เป็นผู้ชายจะไม่เห็นด้วยก็ตาม
การใช้ในอนิเมะ.
คำว่า "ปรากฏการณ์โอดางิริ" ถูกใช้กันอย่างแพร่หลายในซีรีส์อนิเมะแนวกีฬาและไอดอล อนิเมะที่มีการกล่าวถึงปรากฏการณ์โอดางิริ เช่น "คุโรโกะ นายจิดพลิกสังเวียนบาส," "ชมรมว่ายน้ำอิวาโทบิ", "โอตาคุปั่นสะท้านโลก", "เดส์", "เดอะ พรินซ์ ออฟ เทนนิส", "พรินซ์ออฟสไตรก์", "ออลเอาต์!", "เชียร์บอยส์!!", "ยูริ!!! on ICE", "พลังอักษะ เฮตาเลีย" และ "บินัง โคโก ชิคีว โบเอบุ เลิฟ!" รายการอนิเมะเหล่านี้หลายรายการดึงดูดฟูโจชิ แฟนดอมยาโออิ และชายเป็นเกย์ส่วนหนึ่ง
คาเบดง

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
คาเบดง (; โรมาจิ: "kabedon"; "คาเบะ" มีความหมายว่า "กำแพง" และ "ดง" เป็นคำแทนเสียง "ปัง") เป็นคำที่ใช้หมายถึงการใช้มือตบกับกำแพงอย่างแรงทำให้เกิดเสียง "ดง" ในความหมายหนึ่งคือการตบกำแพงเพื่อประท้วง ซึ่งเกิดขึ้นในที่อยู่อาศัยรวมอย่างคอนโดมิเนียม เมื่อห้องข้าง ๆ ทำเสียงดัง อีกความหมายหนึ่งมักปรากฏในมังงะหรืออนิเมะแนว"โชโจะ" เมื่อตัวละหนึ่งบังคับให้อีกตัวละครหนึ่งไปจนมุมหลังชนกำแพงโดยใช้มือตบเข้ากับกำแพงจนเกิดเสียง "ดง" ความหมายนี้ได้รับความนิยมในฐานะ "การเคลื่อนไหวอย่างชาญฉลาดเพื่อสารภาพรัก"
ต้นกำเนิด.
คำว่า"คาเบดง"ปรากฏครั้งแรกในปี พ.ศ. 2551 เมื่อนักพากย์เรียวโกะ ชินตานิกล่าวถึงว่าเป็น "สถานการณ์ที่น่ารัก" คำนี้นิยมใช้ในมังงะแนว"โชโจะ"เรื่อง "มัดหัวใจเจ้าชายเย็นชา" ผลงานโดยอายุ วาตานาเบะ และในเดือนเมษายน พ.ศ. 2557 มังงะได้รับการดัดแปลงเป็นภาพยนตร์คนแสดง หลังจากนั้นคำว่าคาเบดงจึงเป็นที่คุ้นเคยระดับสาธารณะและปรากฏในมังงะแนว"โชโจะ"หลายเรื่อง
การใช้.
"คาเบดง"มักปรากฏในมังงะหรืออนิเมะแนว"โชโจะ" เมื่อผู้ชายบังคับผู้หญิงเข้าชนกำแพง โดยมือข้างหนึ่งหรือทั้งสองข้างของผู้ชายตบเข้าที่กำแพงด้านข้างของผู้หญิงและทำให้เกิดเสียง "ดง"
ในประเทศญี่ปุ่น ผนังของอาคารอยู่อาศัยจำนวนมากมีความบางและไม่มีฉนวนกันเสียง ด้วยเหตุนี้การกระทำทั่วไปอย่างการปิดประตูหรือเปิดโทรทัศน์ก็ทำให้เพื่อนบ้านได้ยินได้ง่าย เมื่อเสียงดังเกินทน คนญี่ปุ่นมักจะตบกำแพงที่เชื่อมต่อกับห้องข้างเคียงเพื่อประท้วง
คำว่า"คาเบดง"ถูกยืมมาใช้ในภาษาจีน ซึ่งออกเสียงว่า "ปี้ตง" ("bìdōng") ทางละครโทรทัศน์อย่าง "รอรักกลับมา" ในฮ่องกง นักแสดงหวาง จงเหยาทำการ"ปี้ตง"ในโฆษณาน้ำยาบ้วนปากลิสเตอรีน
โจ โอดางิริ

โจ โอดางิริ (; โรมาจิ: "Odagiri Jō"; : เกิด 16 กุมภาพันธ์ พ.ศ. 2519) เป็นที่รู้จักด้วยชื่อในวงการว่า โจ โอดางิริ (; โรมาจิ: "Odagiri Jō") ที่เขียนด้วยอักษรคาตาคานะ เป็นนักแสดงชาวญี่ปุ่น มีชื่อเสียงจากการรับบทเป็นโกได ยูสุเกะ ตัวละครเอกของซีรีส์"โทกูซัตสึ"ปี พ.ศ. 2543 เรื่อง "มาสค์ไรเดอร์คูกะ" และกลับมารับบทอีกหลายครั้งในสือข้ามฝั่งที่ตามมา
บาสเกตบอลหญิงรอบคัดเลือกโอลิมปิก 2024 – เบเล็ง

การแข่งขันบาสเกตบอลหญิงรอบคัดเลือกโอลิมปิก 2024 ใน เบเล็ง' จะเป็นหนึ่งในสี่การแข่งขันบาสเกตบอลหญิงรอบคัดเลือกโอลิมปิก 2024 จะจัดขึ้นที่เมืองเบเล็ง ประเทศบราซิล ตั้งแต่วันที่ 8 ถึง 11 กุมภาพันธ์ พ.ศ. 2567
บาสเกตบอลหญิงรอบคัดเลือกโอลิมปิก 2024 – ซีอาน

การแข่งขันบาสเกตบอลหญิงรอบคัดเลือกโอลิมปิก 2024 ใน ซีอาน' จะเป็นหนึ่งในสี่การแข่งขันบาสเกตบอลหญิงรอบคัดเลือกโอลิมปิก 2024 จะจัดขึ้นที่เมืองซีอาน ประเทศจีน ตั้งแต่วันที่ 8 ถึง 11 กุมภาพันธ์ พ.ศ. 2567
แอโฟรบาสเกตหญิง 2023

แอโฟรบาสเกตหญิง 2023  เป็นการแข่งขันครั้งที่ 28 และจัดขึ้นตั้งแต่วันที่ 28 กรกฎาคม ถึง 5 สิงหาคม ค.ศ. 2023 ที่เมืองคิกาลี ประเทศรวันดา
ไนจีเรียเป็นผู้ชนะสมัยที่ 4 ติดต่อกันและสมัยที่ 6 หลังจากเอาชนะเซเนกัลในรอบชิงชนะเลิศ
การคัดเลือก.
<onlyinclude></onlyinclude>
นิวซีแลนด์เนชันนัลลีก

นิวซีแลนด์เนชันนัลลีก  เป็นลีกฟุตบอลอาชีพของประเทศนิวซีแลนด์ ก่อตั้งในปี พ.ศ. 2564 ซึ่งแทนที่นิวซีแลนด์ฟุตบอลแชมเปียนชิปที่ถูกยุบ โดยนิวซีแลนด์เนชันนัลลีกนั้นไม่มีระบบการเลื่อนชั้นหรือตกชั้น
บาสเกตบอลหญิงชิงแชมป์เอเชีย 2023

การแข่งขันกีฬาบาสเกตบอลหญิงชิงแชมป์เอเชีย 2023  เป็นการแข่งขันครั้งที่ 30 ซึ่งจัดขึ้นตั้งแต่วันที่ 26 มิถุนายนถึง 2 กรกฎาคม พ.ศ. 2566 ที่ซิดนีย์ ประเทศออสเตรเลีย การแข่งขันครั้งนี้เป็นครั้งแรกที่ออสเตรเลียเป็นเจ้าภาพจัดการแข่งขันนี้ ทีมสี่อันดับแรกจะผ่านเข้ารอบการแข่งขันบาสเกตบอลหญิงโอลิมปิกรอบคัดเลือก 2024
ทีมจีนชนะเลิศสมัยที่ 12 หลังจากเอาชนะญี่ปุ่นในรอบชิงชนะเลิศ
การแข่งขันบาสเกตบอลหญิงชิงแชมป์เอเชีย 2023 ดิวิชั่น บี จะจัดขึ้นในภายหลังตั้งแต่วันที่ 13 ถึง 19 สิงหาคม พ.ศ. 2566 ที่กรุงเทพมหานคร ประเทศไทย
เล่าเซียว

เล่าเซียว มีชื่อในภาษาจีนกลางว่า หลิว เช่า  ชื่อรอง ข่งไฉ  เป็นขุนนางของรัฐวุยก๊กในยุคสามก๊กของจีน
ประวัติ.
เล่าเซียวเป็นชาวอำเภอหานตาน (邯鄲縣 "หานตานเซี่ยน") เมืองกว่างผิง (廣平郡 "กว่างผิงจฺวิ้น") ซึ่งปัจจุบันครนครหานตาน มณฑลเหอเป่ย์ เป็นทายาทรุ่นที่ 11 ของหลิว ชาง (劉蒼) ผู้มีบรรดาศักดิ์อินเฉิงซือโหว (陰城思侯) และเป็นโอรสของหลิว เผิงจู่ (劉彭祖) ผู้มีฐานันดรศักดิ์เจ้าจิ้งซู่หวาง (趙敬肅王) ในยุคราชวงศ์ฮั่นตะวันตก เกิดในช่วงศักราชเจี้ยนหนิง (ค.ศ. 168-172) ในรัชสมัยพระเจ้าเลนเต้แห่งราชวงศ์ฮั่นตะวันออก 
เล่าเซียวเริ่มเข้ารับราชการในรัชสมัยพระเจ้าเหี้ยนเต้ โดยเริ่มจะการเป็นเจ้าพนักงานของที่ว่าการเมืองกว่างผิง แล้วขึ้นมามีตำแหน่งข้าราชบริพารของรัชทายาท (太子舍人 "ไท่จื๋อเฉ่อเหริน") และขุนนางห้องสมุดหลวง (秘書郎 "มี่ชูหลาง") ในยุควุยก๊ก เล่าเซียวได้ดำรงตำแหน่งเป็นขุนนางสำนักราชเลขาธิการ (尚書郎 "ช่างชูหลาง"), ขุนนางทหารม้ามหาดเล็ก (散騎侍郎 "ซ่านฉีชื่อหลาง") และเจ้าเมือง (太守 "ไท่โฉ่ว") ของเมืองตันลิว (陳留 "เฉินหลิว") ภายหลังได้รับบรรดาศักดิ์เป็นกวนไล่เหา (關內侯 "กวานเน่ย์โหว")
เล่าเซียวมักถวายคำแนะนำแก่จักรพรรดิโจยอยแห่งวุยก๊ก โจยอยยกย่องว่าคำแนะนำของเล่าเซียวเป็นคำแนะนำที่ดี แม้โจยอยจะไม่ค่อยได้ทรงทำตามคำแนะนำนั้นก็ตาม เล่าเซียวยังเขียนบทกวีเพื่อพยายามทัดทานโจยอยในเรื่องโครงการทางการทหารและการก่อสร้างพระราชวัง เมื่อซุนกวนจักรพรรดิแห่งรัฐง่อก๊กที่เป็นรัฐอริของวุยก๊กนำทัพเข้าโจมตีฐานที่มั่นของกองกำลังวุยก๊กที่หับป๋าในปี ค.ศ. 234 เล่าเซียวทูลเสนอให้โจยอยส่งกองกำลังไปตัดเส้นทางลำเลียงเสบียงของซุนกวนแทนที่จะปะทะกับซุนกวนโดยตรง กลยุทธ์นี้ทำให้ซุนกวนต้องล่าถอย (แต่ใน"จือจื้อทงเจี้ยน"ของซือหม่า กวางระบุว่าเป็นเตียวอี้ที่เป็นผู้ถวายคำแนะนำนี้ ไม่ใช่เล่าเซียว)
เล่าเซียวมีความรู้กว้างขวาง อ่านหนังสือจำนวนมาก และเคยรับหน้าที่สอนตำรา เล่าเซียวเรียบเรียงตำราหมวดหมู่"หฺวางหล่าน" (皇覽) และมีส่วนร่วมในการร่างประมวลกฎหมายซินลฺวี่ (新律) เป็นผู้ประพันธ์"เล่อลุ่น" (樂論), "สวี่ตูฟู่" (許都賦), "ลั่วตูฟู่" (洛都賦) และผลงานอื่น ๆ ผลงานส่วนใหญ่ของเล่าเซียวสูญหายไป ในปัจจุบันเหลือเพียง"เหรินอู้จื้อ" (人物志), เจ้าตูฟู่ (趙都賦) และช่างตูกวานเข่าเค่อชู (上都官考課疏) 
เล่าเซียวเสียชีวิตในช่วงศักราชเจิ้งฉื่อในรัชสมัยจักรพรรดิโจฮอง หลังจากเล่าเซียวเสียชีวิตได้แต่งตั้งย้อนหลังให้เป็นเสนาบดีกรมวัง (光祿勳 กวางลู่ซฺวิน)
ทายาท.
เล่าเซียวมีบุตรชายชื่อหลิว หลิน (劉琳) สืบบรรดาศักดิ์กวนไล่เหาถัดจากบิดา
วัดสุนทรพิชิตาราม

วัดสุนทรพิชิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระอาจารย์ อำเภอองครักษ์ จังหวัดนครนายก
วัดสุนทรพิชิตาราม หรือ วัดบึงพระอาจารย์ ตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อวันที่ 3 ตุลาคม พ.ศ. 2543 มีเรื่องเล่ากันว่า มีพระอาจารย์ผู้เรืองวิทยาคมแปลงกายเป็นจระเข้ใหญ่ ทอดกายต่างสะพาน ให้เหล่าศิษย์ได้ข้ามฟากบึงให้พ้นภัยจากจระเข้เจ้าถิ่น แต่กลับไม่สามารถคืนร่างได้ ลูกศิษย์ได้ทำบาตรน้ำมนต์ศักดิ์สิทธิ์คว่ำหกไป จำต้องอาศัยร่างจระเข้กบดานจำศีลภาวนาอยู่ในบึงแห่งนี้ ต่อมาชาวบ้านได้ใช้น้ำในบึงรักษาโรคภัยมานับร้อยปี จนเรียกบึงนี้ว่า "บึงพระอาจารย์" ในปัจจุบันยังถือว่าน้ำในบึงเป็นแหล่งน้ำศักดิ์สิทธิ์ที่ทางราชการใช้ประกอบพิธีกรรม
วัดมีเกจิอาจารย์ที่มีชื่อเสียงคือ พระครูเมธีธรรมสาธก หรือ หลวงพ่อหนู เกสโร อดีตเจ้าคณะอำเภอองครักษ์ จังหวัดนครนายก ปัจจุบัน พระครูคุณสารโสภิต หรือ หลวงพ่อทองใบ คุณ สาโร เป็นเจ้าอาวาส พัฒนาและบูรณะวัดมาตามลำดับ ท่านได้ร่วมกับชาวบ้านจัดสร้างหลวงพ่อพระพุทธโสธรองค์ใหญ่และองค์จำลอง
อากุสติน รูเบร์โต

อากุสติน ฟาเบียน รูเบร์โต (เกิด 14 มกราคม พ.ศ. 2549) เป็นนักฟุตบอลชาวอาร์เจนตินา ปัจจุบันเล่นตำแหน่งกองหน้าให้กับริเบร์เปลต
อาชีพระดับนานาชาติ.
ในเดือนเมษายนปี ค.ศ. 2022 รูเบร์โตถูกเรียกติดทีมอาร์เจนตินารุ่นอายุต่ำกว่า 16 ปีในการแข่งขันมอนไตกูทัวร์นาเมนต์ ปี ค.ศ. 2022 ซึ่งเขายิงได้สามประตูจากสี่นัด แต่ทีมอาร์เจนตินาจบการแข่งได้อันดับที่สอง
ในการแข่งขันฟุตบอลชิงแชมป์อเมริกาใต้ รุ่นอายุไม่เกิน 17 ปี รูเบร์โตเริ่มการแข่งขันของอาร์เจนตินาด้วยการยิงสองประตูในการชนะเวเนซุเอลาด้วยคะแนน 4–2 ก่อนที่จะยิงประตูชนะ 3–0 ต่อเปรู หลังจบการแข่งขันอาร์เจนตินาได้อันดับที่สาม เขาทำประตูในนัดกระชับมิตรกับเม็กซิโกซึ่งชนะ 1–0 ในการเตรียมพร้อมสำหรับการแข่งขันฟุตบอลโลก รุ่นอายุไม่เกิน 17 ปี 2023
ในฟุตบอลโลก รุ่นอายุไม่เกิน 17 ปี 2023 รูเบร์โตทำประตูได้นัดละหนึ่งประตูของสองนัดแรกของทีมอาร์เจนตินา โดยนัดแรกของอาร์เจนตินาพบกับเซเนกัล โดยแพ้ 2–1 จากนั้นเขาทำประตูลูกที่สามได้ในนัดที่ชนะญี่ปุ่นด้วยคะแนน 3–1
แอฟริกาคัพออฟเนชันส์ รุ่นอายุไม่เกิน 17 ปี 2023

การแข่งขันแอฟริกาคัพออฟเนชันส์ รุ่นอายุไม่เกิน 17 ปี 2023  หรือที่รู้จักกันในชื่อ TotalEnergies U-17 Africa Cup of Nations สำหรับวัตถุประสงค์ในการเป็นผู้สนับสนุน หรือเรียกสั้น ๆ ว่า 2023 U17 AFCON เป็นการแข่งขันครั้งที่ 14 (ครั้งที่ 19 หากรวมการแข่งขันที่ไม่มีเจ้าภาพด้วย) ของการแข่งขันฟุตบอลเยาวชนนานาชาติทุก ๆ สองปี ซึ่งจัดโดยสมาพันธ์ฟุตบอลแอฟริกัน สำหรับผู้เล่นอายุไม่เกิน 17 ปี
ในเดือนพฤษภาคมปี ค.ศ. 2021 มีการพิจารณาให้ประเทศแอลจีเรียเป็นเจ้าภาพจัดการแข่งขัน ซึ่งเป็นครั้งแรกของการแข่งขันรายการนี้ที่มีสิบสองทีมแทนที่จะเป็นแปดทีม ทีมสี่อันดับแรกของของการแข่งขันจะผ่านเข้ารอบฟุตบอลโลก รุ่นอายุไม่เกิน 17 ปี 2023 ที่ประเทศอินโดนีเซีย ในฐานะตัวแทนของสมาพันธ์ฟุตบอลแอฟริกัน
แคเมอรูนเป็นผู้ครองตำแหน่งชนะเลิศที่จะป้องกันตำแหน่งแต่ตกรอบแบ่งกลุ่ม หลังจากแพ้ด้วยคะแนน 2–1 ให้กับบูร์กินาฟาโซ และแพ้ 2–0 ประตูให้กับมาลี ส่วนเซเนกัลชนะเลิศการแข่งขันเป็นครั้งแรก โดยเอาชนะโมร็อกโก 2–1 ในรอบชิงชนะเลิศ
ฟุตบอลชิงแชมป์โอเชียเนีย รุ่นอายุไม่เกิน 17 ปี 2023

การแข่งขันฟุตบอลชิงแชมป์โอเชียเนีย รุ่นอายุไม่เกิน 17 ปี 2023  เป็นการแข่งขันครั้งที่ 19 ของฟุตบอลชิงแชมป์โอเชียเนีย รุ่นอายุไม่เกิน 16 ปี/17 ปี ซึ่งเป็นการแข่งขันฟุตบอลเยาวชนนานาชาติทุกสองปีที่จัดโดยสมาพันธ์ฟุตบอลโอเชียเนีย (OFC) สำหรับผู้เล่นชายทีมชาติในโซนโอเชียเนียที่มีอายุต่ำกว่า 16 ปี/อายุต่ำกว่า 17 ปี
สมาพันธ์ฟุตบอลโอเชียเนียได้ประกาศเมื่อวันที่ 4 มีนาคม พ.ศ. 2564 ว่า ฟุตบอลชิงแชมป์โอเชียเนีย รุ่นอายุไม่เกิน 17 ปี 2021 (เดิมคือ การแข่งขันฟุตบอลชิงแชมป์โอเชียเนีย รุ่นอายุไม่เกิน 16 ปี 2020) ซึ่งจะจัดโดยประเทศฟีจี ถูกยกเลิกเนื่องจากการระบาดทั่วของโควิด-19 และฟีจีจะยังคงเป็นเจ้าภาพจัดการแข่งขันครั้งต่อไปในปี ค.ศ. 2022
ประเทศนิวซีแลนด์เป็นทีมชนะเลิศที่จะรักษาตำแหน่ง 7 สมัย สามารถป้องกันตำแหน่งได้สำเร็จ โดยชนะ 1–0 ในรอบชิงชนะเลิศต่อนิวแคลิโดเนีย และทั้งสองทีมผ่านเข้ารอบฟุตบอลโลก รุ่นอายุไม่เกิน 17 ปี 2023 ที่ประเทศอินโดนีเซีย ในฐานะตัวแทนของสมาพันธ์ฟุตบอลโอเชียเนีย
มายาปุระ

มายาปุระ (อักษรโรมัน: Mayapur) เป็นย่านหนึ่งในเมืองวามันปุกุร พื้นที่พัฒนาชุมชนนวทวีป ตำบลกฤษณนคร อำเภอนาฑิยา รัฐเวสต์เบงกอล ประเทศอินเดีย ตั้งอยู่ที่จุดบรรจบกันของแม่น้ำชลางคี กับภคีรถี ซึ่งเป็นแม่น้ำสาขาของแม่น้ำคงคา พื้นที่ของมายาปุระถือว่ามีความสำคัญทางศาสนาโดยเฉพาะอย่างยิ่งสำหรับผู้นับถือลัทธิโคทิยไวษณวะ
ชื่อเมือง "มายาปุระ" หรือ "มยาปุระ" มีที่มาจากชื่อภาษาเบงกอล "มิญาปุระ" (Miyapur) ของหมู่บ้านชาวประมงมุสลิม ปรากฏชื่อ "มิญาปุระ" ในเอกสารทางการ ตลอดจนรายงานสำรวจทางภูมิศาสตร์และแผนที่ของทางการมาก่อน 
พื้นที่บริเวณนี้มีความเกี่ยวเนื่องสัมพันธ์กับไจตันยะ มหาประภุ บุคคลซึ่งได้รับการเคารพนับถือมากในลัทธิโคทิยไวษณวะ ว่ากันว่าพระกฤษณะและพระพลราม อวตารมาเป็นไจตันยะ มหาประภุ และ นิตยานันทะ ประภุ ว่ากันว่าเช่นเดียวกับที่พระกฤษณะกับไจตันยะไม่ต่างกันฉันใด มายาปุระกับวฤนทาวันก็ไม่ต่างกันเช่นนั้น
ภทราจลัม

ภทราจลัม (Bhadrachalam) เป็นเมืองตามสำมะโนในอำเภอภทราทริ กตตคูฑม ในรัฐเตลังคานา ประเทศอินเดีย ภทราจลัมเป็นเมืองจุดหมายการจาริกแสวงบุญที่สำคัญแห่งหนึ่งของศาสนิกชนศาสนาฮินดู โดยเฉพาะที่ภทราจลัมเทวาลัย ซึ่งบูชาพระราม ตั้งอยู่ริมฝั่งของแม่น้ำโคทาวรี ภทราจลัมตั้งอยู่ห่างไป ทางตะวันออกของไฮเดอราบาด
ปรากฏหลักฐานลายลักษณ์อักษรระบุว่าเทวาลัยพระรามในภทราจลัมสร้างขึ้นในราวศตวรรษที่ 17 โดยกาญจรละ โคปัญญา หรือที่รู้จักในในาม ภทราทริรามทาสุ (Bhadradri Ramadasu) หรือ ภทราจลรามทาสุ (Bhadrachala Ramadasu) เป็นผู้บูชาพระรามและนักประพันธ์ดนตรีคาร์นาติกที่มีชีวิตอยู่ในศตวรรษที่ 17 ในอินเดียใต้ นอกจากเทวาลัยพระรามแล้ว ในภทราจลัมยังมีโบสถ์พราหมณ์อีกมากมาย ส่วนมากเกี่ยวข้องกันกับรามายณะ 
สถานีรถไฟใกล้สุดของเมืองคือสถานีถนนภทราจลัม จากตัวเมือง
นักเลงเทวดา

นักเลงเทวดา เป็นภาพยนตร์ไทยแนวบู๊ ตลก ปี 2518 สร้างโดยเมทะนีฟิล์ม จากบทประพันธ์ของ พนา ภาณุมาศ กำกับและนำแสดงโดย สมบัติ เมทะนี ร่วมด้วย อรัญญา นามวงศ์, กำธร สุวรรณปิยะศิริ และศศิมา สิงห์ศิริ เข้าฉายครั้งแรกเมื่อวันที่ 10 มกราคม 2518 ที่โรงภาพยนตร์แมคเคนนา–โรงภาพยนตร์เพชรเอ็มไพร์ ซึ่งภาพยนตร์เรื่องนี้มีความพิเศษคือมีการนำมอเตอร์ไซค์บังคับได้จากระยะไกลมาใช้
ต่อมาในปี 2561 ทางช่อง 3 เอชดี ได้นำนวนิยายและภาพยนตร์เรื่องนี้กลับมาสร้างใหม่ โดยได้ดัดแปลงเนื้อหาให้ร่วมสมัย เพิ่มตัวละคร พร้อมกับเพิ่มสเปเชียลเอฟเฟคและได้เปลี่ยนชื่อเป็น นักสู้เทวดา นำแสดงโดย ปรมะ อิ่มอโนทัย และกัญญ์ณรัณ วงศ์ขจรไกล
ไซบีเรียตะวันตก

ไซบีเรียตะวันตก  เป็นส่วนหนึ่งของภูมิภาคขนาดใหญ่ของไซบีเรีย ซึ่งพื้นที่ส่วนใหญ่ตั้งอยู่ในสหพันธรัฐรัสเซีย โดยทางตอนใต้อยู่ในประเทศคาซัคสถาน ตั้งอยู่ระหว่างภูมิภาคยูรัลและแม่น้ำเยนิเซ ซึ่งแบ่งไซบีเรียออกเป็นสองซีก
ไซบีเรียตะวันตกครอบคลุมพื้นที่ ซึ่งเกือบ 80% ตั้งอยู่ในที่ราบไซบีเรียตะวันตก แม่น้ำที่ใหญ่ที่สุดในภูมิภาค ได้แก่ แม่น้ำอีร์ติช และ แม่น้ำอ็อบ แม่น้ำสายหลักทั้งหมดของไซบีเรียตะวันตกอยู่ในแอ่งทะเลคารา
แอ่งปิโตรเลียมไซบีเรียตะวันตกเป็นแอ่งไฮโดรคาร์บอน (ปิโตรเลียม และ ก๊าซธรรมชาติ) ที่ใหญ่ที่สุดในโลกครอบคลุมพื้นที่ประมาณ 2.2 ล้านตารางกิโลเมตร และยังเป็นภูมิภาคที่ผลิตน้ำมันและก๊าซที่ใหญ่ที่สุดในรัสเซียอีกด้วย
ฟุตบอลชิงแชมป์คอนคาแคฟ รุ่นอายุไม่เกิน 17 ปี 2023

การแข่งขันฟุตบอลชิงชนะเลิศคอนคาแคฟ รุ่นอายุไม่เกิน 17 ปี 2023  เป็นการแข่งขันครั้งที่ 7 ของฟุตบอลชิงชนะเลิศคอนคาแคฟ รุ่นอายุไม่เกิน 17 ปี (ครั้งที่ 20 หากรวมทุกยุคสมัย) ซึ่งเป็นการแข่งขันฟุตบอลชายนานาชาติสำหรับผู้เล่นที่มีอายุต่ำกว่า 17 ปี จัดโดยสมาพันธ์ฟุตบอลอเมริกาเหนือ อเมริกากลาง และแคริบเบียน ประเทศกัวเตมาลาเป็นเจ้าภาพระหว่างวันที่ 11 กุมภาพันธ์ถึง 26 กุมภาพันธ์ พ.ศ. 2566 ทีมสี่อันดับแรกผ่านเข้ารอบฟุตบอลโลก รุ่นอายุไม่เกิน 17 ปี 2023 ที่ประเทศอินโดนีเซีย ในฐานะตัวแทนของสมาพันธ์ฟุตบอลอเมริกาเหนือ อเมริกากลาง และแคริบเบียน
เม็กซิโก เป็นทีมชนะเลิศที่จะป้องกันตำแหน่งและคว้าแชมป์สมัยที่ 5 ติดต่อกัน
ฟุตบอลชิงแชมป์อเมริกาใต้ รุ่นอายุไม่เกิน 17 ปี 2023

การแข่งขันฟุตบอลชิงชนะเลิศอเมริกาใต้ รุ่นอายุไม่เกิน 17 ปี 2023  เป็นการแข่งขันครั้งที่ 19 ของฟุตบอลชิงชนะเลิศอเมริกาใต้ รุ่นอายุไม่เกิน 17 ปี ซึ่งเป็นการแข่งขันฟุตบอลชิงแชมป์เยาวชนนานาชาติทุกสองปี ซึ่งจัดโดยสมาพันธ์ฟุตบอลอเมริกาใต้ สำหรับทีมชาติชายที่อายุต่ำกว่า 17 ปีของทวีปอเมริกาใต้ จัดขึ้นที่ประเทศเอกวาดอร์ ระหว่างวันที่ 30 มีนาคม ถึง 23 เมษายน พ.ศ. 2566 การแข่งขันครั้งนี้เป็นชิงชนะเลิศรุ่นอายุไม่เกิน 17 ปี ครั้งแรกในรอบสี่ปีเนื่องจากการระบาดทั่วของโควิด-19 ส่งผลให้สมาพันธ์ฟุตบอลอเมริกาใต้ต้องยกเลิกการแข่งขัน2021
ทีม.
ทีมชาติสมาชิกสมาพันธ์ฟุตบอลอเมริกาใต้ทั้งสิบทีมมีสิทธิ์เข้าร่วมการแข่งขัน
ฟาสต์บูต

สำหรับ#เปลี่ยนทาง [[แม่แบบ:ไม่ตัด]]#เปลี่ยนทาง [[แม่แบบ:ไม่ตัด]]#เปลี่ยนทาง [[แม่แบบ:ไม่ตัด]] ฟาสต์บูต  เป็นชื่อของโพรโทคอลการสื่อสาร ของโหมดหนึ่งของ#เปลี่ยนทาง และของส่วนต่อประสานแบบรายคำสั่ง (command-line interface) ที่ทำให้สามารถแฟลชเฟิร์มแวร์, ปลดล็อก#เปลี่ยนทาง [[แม่แบบ:ไม่ตัด]], แฟลชโปรแกรมกู้คืนแบบ#เปลี่ยนทาง (custom recovery image), และทำการขั้นสูงอื่น ๆ กับอุปกรณ์
ฟาสต์บูตจะรวมอยู่ใน Android SDK ปกติสำหรับผู้พัฒนาหรือผู้ใช้ที่มีความชำนาญ เพื่อใช้เปลี่ยนระบบไฟล์แบบแฟลชของ#เปลี่ยนทาง แอนดรอยด์ผ่านสายยูเอสบีจากเครื่องคอมพิวเตอร์ที่เป็นโฮสต์
อุปกรณ์แอนดรอยด์จะต้องบูตให้อยู่ในโหมดฟาสต์บูต (Fastboot mode)
แล้วฟาสต์บูตจึงจะยอมรับคำสั่งโดยเฉพาะ ๆ
ที่ส่งผ่านยูเอสบีแบบ bulk transfer
ฟาสต์บูตในอุปกรณ์บางชนิดทำให้สามารถ#เปลี่ยนทาง [[แม่แบบ:ไม่ตัด]]#เปลี่ยนทาง [[แม่แบบ:ไม่ตัด]]ของอุปกรณ์ แล้วติดตั้งโปรแกรมกู้คืนแบบคัสทอม (custom recovery image) และ custom ROM ได้
ไม่จำเป็นต้องเปิด USB debugging ในอุปกรณ์เพื่อใช้ฟาสต์บูต
เมื่อต้องการจะใช้ ก็ให้กดปุ่มต่าง ๆ โดยเฉพาะร่วมกันเมื่อบูตเครื่อง
ฟาสต์บูตจะไม่มีอยู่ในอุปกรณ์แอนดรอยด์ทั้งหมด
เพราะผู้ผลิตอุปกรณ์อาจเลือกใช้ฟาสต์บูตก็ได้ หรือใช้โพรโทรคอลอื่น ๆ ก็ได้
ปุ่มร่วมกันที่กด.
อุปกรณ์ยี่ห้อต่าง ๆ จะมีปุ่มกดให้ดำเนินการฟาสต์บูตต่าง ๆ กัน
ในอุปกรณ์ซัมซุง (ยกเว้นเน็กซัสเอส และกาแลคซี เน็กซัส) จะต้องกดปุ่มเปิด/ปิด ลดเสียง และโฮมพร้อม ๆ กันเพื่อจะเข้าในโหมด ODIN ซึ่งเป็น#เปลี่ยนทาง มีกรรมสิทธิ์ และเป็นชื่อซอฟต์แวร์/โปรแกรมด้วย โดยใช้แทนฟาสต์บูต
คำสั่ง.
คำสั่งฟาสต์บูตที่ใช้บ่อยที่สุดก็คือ 
การทำให้เกิดผล.
โพรโทคอลนี้ได้ทำให้เกิดผลในบูตโหลดเดอร์ของแอนดรอยด์ชื่อว่า ABOOT,
โปรแกรมแตกสาขา (fork) จาก Little Kernel ของควอลคอมม์,
TianoCore EDK II
และ Das U-Boot
เชิงอรรถและอ้างอิง.
<templatestyles src="Reflist/styles.css" />
ดูน ภาคสอง

ดูน ภาคสอง  เป็นภาพยนตร์อเมริกันแนวไซไฟมหากาพย์ ที่ออกฉายในปี ค.ศ. 2024 กำกับโดยเดอนี วีลเนิฟว์ เขียนบทร่วมกับจอน สไปต์ส โดยเป็นภาคต่อของ "ดูน" (2021) เป็นภาคที่สองของการดัดแปลงสองตอนจากนวนิยายในปี 1965 เรื่อง "ดูน" โดยแฟรงค์ เฮอร์เบิร์ต เป็นเรื่องราวการติดตามของตัวละครพอล อะเทรดีส ในขณะที่เขารวมตัวกับผู้คนเฟรเมนของดาวเคราะห์ทะเลทรายอาราคิส เพื่อชนะสงครามกับตระกูลฮาร์คอนเนน โดยมีทิโมธี ชาลาเมต์, รีเบกกา เฟอร์กูสัน, จอช โบรลิน, สเต็ลลัน สกอชกวด, เดฟ บอทิสตา, สตีเฟน แม็คคินลีย์ เฮนเดอร์สัน, เซ็นเดยา, ชาร์ลอตต์ แรมพลิง และฆาบิเอร์ บาร์เดม กลับมารับบทเดิมจากภาคแรก และมีออสติน บัตเลอร์, ฟลอเรนซ์ พิว, คริสโตเฟอร์ วอลเคน และเลอา แซดู มาร่วมงานด้วยในภาคนี้
การพัฒนาเริ่มต้นขึ้นหลังจากเลเจนดารีเอ็นเตอร์เทนเมนต์ได้รับลิขสิทธิ์ภาพยนตร์และโทรทัศน์ในปี 2016 วีลเนิฟว์เซ็นสัญญาเป็นผู้กำกับภาพยนตร์เรื่องนี้ในปี 2017 โดยมีความตั้งใจที่จะดัดแปลงนวนิยายเรื่องนี้เป็นสองส่วนเนื่องจากเนื้อเรื่องมีความซับซ้อน สัญญาการผลิตมีหลักประกันสำหรับในภาคแรกเท่านั้น โดยในภาคที่สองจะต้องได้รับไฟเขียวตามความสำเร็จของภาคแรก หลังจากความสำเร็จในด้านวิจารณ์และความด้านพาณิชย์ของภาคแรก วอร์เนอร์บราเธอส์พิคเจอส์และเลเจนดารีเอ็นเตอร์เทนเมนต์ได้ไฟเขียวให้ภาพยนตร์ภาคนี้ในเดือนตุลาคมปี 2021 นักแสดงใหม่ซึ่งรวมถึงพิว บัตเลอร์ วอลเคน แซดู และโซเฮลา ยาคูบ ได้รับการประกาศในปี 2022 ตามมาด้วยทิม เบลก เนลสัน ในอีกหนึ่งปีต่อมา การถ่ายภาพยนตร์ฉากสำคัญเกิดขึ้นในเมืองบูดาเปสต์ ประเทศอิตาลี และอาบูดาบี ในระหว่างเดือนกรกฎาคมถึงธันวาคม ค.ศ. 2022
"ดูน ภาคสอง" มีกำหนดเข้าฉายวันที่ 1 มีนาคม ค.ศ. 2024 โดยวอร์เนอร์บราเธอส์พิคเจอส์ และประเทศไทยมีกำหนดเข้าฉายในวันที่ 29 กุมภาพันธ์ ค.ศ. 2024
เรื่องย่อ.
ภาพยนตร์เรื่องนี้จะสำรวจการเดินทางต่อเนื่องของพอล อะเทรดีส ที่เขาได้ร่วมกับ ชานี และเหล่าเฟรแมน ในขณะเดียวกันนั้นเขาก็อยู่บนเส้นทางแห่งการแก้แค้นทุกคนที่มีส่วนร่วมในการทำลายครอบครัวของเขา และเขาก็ต้องหาทางป้องกันอนาคตอันเลวร้ายที่มีเพียงแค่เขาเท่านั้นที่มองเห็น
นักแสดง.
นอกจากนี้ โซเฮลา ยาคูบยังรับบทเป็นชิชาคลี นักรบเฟรแมน ในขณะที่ทิม เบลก เนลสัน รับบทที่ยังไม่ได้เปิดเผย
การเข้าฉาย.
"ดูน ภาคสอง"เดิมมีกำหนดฉายวันที่ 20 ตุลาคม ค.ศ. 2023 แต่เลื่อนไปเป็นวันที่ 17 พฤศจิกายน ค.ศ. 2023 ก่อนจะเลื่อนเข้าฉายเร็วขึ้น 2 สัปดาห์เป็นวันที่ 3 พฤศจิกายน ค.ศ. 2023 เพื่อปรับเปลี่ยนกำหนดการเผยแพร่จากสตูดิโออื่น ๆ จากนั้นการฉายก็ถูกเลื่อนออกไปอีกสี่เดือนเป็นวันที่ 15 มีนาคม ค.ศ. 2024 เนื่องจากข้อโต้แย้งด้านแรงงานฮอลลีวูดในปี 2023 หลังจากที่การประท้วงได้รับข้อตกลงร่วมกันแล้ว ภาพยนตร์ก็เลื่อนฉายเร็วขึ้นอีกครั้งในสองสัปดาห์เป็นวันที่ 1 มีนาคม ค.ศ. 2024
ฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2023

การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2023 (หรือเรียกอีกอย่างว่า UEFA Under-17 Euro 2023) เป็นการแข่งขันครั้งที่ 20 ของฟุตบอลชิงแชมป์แห่งชาติยุโรป รุ่นอายุไม่เกิน 17 ปี (นับเป็นครั้งที่ 39 หากรวมการแข่งขันรุ่นอายุไม่เกิน 16 ปีด้วย) การแข่งขันฟุตบอลชิงแชมป์เยาวชนนานาชาติประจำปี ซึ่งจัดโดยยูฟ่า สำหรับทีมชาติชายที่อายุไม่เกิน 17 ปีของทวีปยุโรป โดยประเทศฮังการีเป็นเจ้าภาพจัดการแข่งขัน มีทั้งหมด 16 ทีมที่ลงเล่นในการแข่งขันครั้งนี้ โดยผู้เล่นที่เกิดในหรือหลังวันที่ 1 มกราคม พ.ศ. 2549 มีสิทธิ์เข้าร่วม
เช่นเดียวกับครั้งก่อนๆ ที่จัดขึ้นในปีเลขคี่ การแข่งขันครั้งนี้ถือเป็นรอบคัดเลือกของยูฟ่าสำหรับฟุตบอลโลก รุ่นอายุไม่เกิน 17 ปี ทีมในห้าอันดับแรกของการแข่งขันได้ผ่านเข้ารอบฟุตบอลโลก รุ่นอายุไม่เกิน 17 ปี 2023 ที่ประเทศอินโดนีเซีย ในฐานะตัวแทนของยูฟ่า
ฝรั่งเศส ชนะเลิศในปี ค.ศ. 2022 ได้เข้ามาในฐานะผู้ถือครองตำแหน่ง เข้าถึงนัดชิงชนะเลิศ แต่แพ้ให้กับเยอรมนี ซึ่งชนะเลิศสมัยที่ 4 ได้
สนามแข่งขัน.
การแข่งขันครั้งนี้จัดขึ้นใน 7 สนาม
เนี่ย หรงเจิน

เนี่ย หรงเจิน (29 ธันวาคม ค.ศ. 1899 – 14 พฤษภาคม ค.ศ. 1992) เป็นหนึ่งในสิบจอมพลของสาธารณรัฐประชาชนจีน เขาเสียชีวิตในฐานะจอมพลคนสุดท้ายของกองทัพปลดปล่อยประชาชน
ประวัติ.
เนี่ยเกิดในอำเภอเจียงจินในเสฉวน (ปัจจุบันเป็นส่วนหนึ่งของเทศบาลนครฉงชิ่ง) เป็นลูกชายของเศรษฐีผู้มีการศึกษาดีและมีวัฒนธรรมสากล เนี่ยสมัครเข้าเรียนที่มหาวิทยาลัยแรงงาน ("Université du Travail") ในชาร์เลอรัว ประเทศเบลเยียม โดยได้รับทุนจากพรรคสังคมนิยม และสามารถเรียนวิทยาศาสตร์ในชาร์เลอรัวได้ 
ความโน้มเอียงทางการเมือง.
โจว เอินไหลพักค้างคืนหนึ่งคืนในชาร์เลอรัวและได้พบกับเนี่ย เนี่ยตกลงที่จะเข้าร่วมกลุ่มนักศึกษาชาวจีนในฝรั่งเศสในโครงการเรียนไปทำงานไป โดยเขาได้ศึกษาทางด้านวิศวกรรมและกลายมาเป็นลูกศิษย์ของโจว เอินไหล เขาเข้าร่วมพรรคคอมมิวนิสต์จีนใน ค.ศ 1923 เนี่ยสำเร็จการศึกษาจากวิทยาลัยการทหารกองทัพแดงโซเวียตและโรงเรียนการทหารหวงผู่ ในช่วงเริ่มต้นอาชีพของเขา เขาเริ่มต้นเป็นเจ้าหน้าที่การเมืองในฝ่ายการเมืองของหวงผู่ โดยที่โจวดำรงตำแหน่งรองผู้อำนวยการ และในกองทัพแดงจีน
สงครามโลกครั้งที่สอง.
ในช่วงสงครามจีน–ญี่ปุ่นครั้งที่สอง เขาได้รับมอบหมายให้เป็นรองผู้บัญชาการกองพลที่ 115 แห่งกองทัพลู่ที่แปดเป็นครั้งแรก โดยมีหลิน เปียวเป็นผู้บัญชาการ และในช่วงปลายคริสต์ทศวรรษ 1930 เขาได้รับมอบหมายให้บังคับบัญชาภาคสนามใกล้กับฐานที่มั่นของเหยียน ซีชานในชานซี ภารกิจนี้เป็นหนึ่งในภารกิจแรก ๆ ของกองทัพลู่ที่แปดในการสร้างฐานกองโจร ทหารจำนวน 2,000 นายจากกองพลที่ 115 ภายใต้การนำของเนี่ยได้เคลื่อนพลมายังเขาอู่ไถเพื่อก่อตั้งพื้นที่ที่ต่อมาจะเรียกว่าเขตชายแดนชานซี-ฉาฮา-เหอเป่ย์
สงครามกลางเมือง.
ในสงครามกลางเมืองจีน เขาบัญชาการกองทัพภาคเหนือของจีน และร่วมกับรองของเขา นายพลสฺวี เซี่ยงเฉียน กองกำลังของเขาได้ปราบกองกำลังของฟู่ จั้วอี้ในเทียนจินใกล้ปักกิ่งในการทัพผิงจิน โดยมีหลิน เปียวและหลัว หรงหวนร่วมด้วย ในช่วงสงครามเกาหลี เนี่ยมีส่วนร่วมในการตัดสินใจการบังคับบัญชาระดับสูง การวางแผนปฏิบัติการทหาร และแบ่งความรับผิดชอบในการระดมพลสงคราม เนี่ยได้รับการเลื่อนยศเป็นจอมพลใน ค.ศ. 1955 และต่อมาได้ดำเนินโครงการอาวุธนิวเคลียร์ของจีน
เขาก่อตั้งโรงเรียนปาอีใน ค.ศ. 1947
โครงการนิวเคลียร์ของจีน.
ภายในฤดูใบไม้ผลิ ค.ศ. 1969 "โครงการอาวุธนิวเคลียร์ของจีนทั้งหมดอยู่ภายใต้การควบคุมของเนี่ย หัวหน้ากระทรวงการผลิตจักรกลที่ 7"
การปฏิวัติทางวัฒนธรรม.
เขามีบทบาทซับซ้อนในช่วงการปฏิวัติทางวัฒนธรรม เขาถูกฝ่ายตรงข้ามกล่าวหาว่าแบ่งฝักแบ่งฝ่ายและมีส่วนร่วมในกลยุทธ์ทางการเมืองเพื่อรักษาบทบาทของตนในฐานะผู้อำนวยการคณะกรรมการเทคโนโลยีกลาโหมของจีน ต่อมาเขาทำหน้าที่เป็นรองประธานคณะกรรมการการทหารส่วนกลางซึ่งควบคุมกองทัพของประเทศ และยังเป็นรองประธานสภาประชาชนแห่งชาติอีกด้วย เขาเกษียณใน ค.ศ. 1987 และเสียชีวิตในปักกิ่ง
ชีวิตส่วนตัว.
ใน ค.ศ. 1930 เนี่ยมีลูกสาวกับจาง รุ่ยหฺวา (张瑞华) ชื่อเนี่ย ลี่ ลี่และจางถูกจับโดยก๊กมินตั๋ง ใน ค.ศ. 1934 และกลับมารวมตัวกับเนี่ยอีกครั้งใน ค.ศ. 1945 เนี่ย ลี่เป็นผู้หญิงคนแรกที่ได้รับยศพลโทในกองทัพฯ
มาร์ก กิว

มาร์ก กิว ปัซ (เกิด 4 มกราคม ค.ศ. 2006) เป็นนักฟุตบอลอาชีพชาวสเปน ปัจจุบันเล่นเป็นกองหน้าให้แก่สโมสรฟุตบอลเชลซี
ระดับสโมสร.
กิวเกิดที่กรานุลเย็ส บาร์เซโลนา แคว้นกาตาลุญญา เขาเริ่มต้นอาชีพของเขากับแป็ญญาบาร์ซาลูนิสตาซันซาลอนีซึ่งเป็นสโมสรผู้สนับสนุนบาร์เซโลนาในลาลิกา เขาเข้าร่วมสโมสรบาร์เซโลนาในฤดูกาล 2013–14 และได้รับการฝึกฝนผ่านศูนย์ฝึกเยาวชน "ลามาซิอา" ซึ่งเป็นศูนย์ฝึกเยาวชนที่มีชื่อเสียงของบาร์เซโลนา และมีชื่อติดทีมสโมสรชุดใหญ่เป็นครั้งแรกในเดือนมิถุนายน ค.ศ. 2023 ก่อนการแข่งขันก่อนฤดูกาลกับเซลตาเดบิโกและวิสเซล โคเบะ ทีมคู่แข่งจากญี่ปุ่น กิวเปิดตัวอย่างไม่เป็นทางการให้แก่บาร์เซโลนาในการแข่งขันนัดหลัง โดยได้รับการเปลี่ยนตัวลงแทนรอแบร์ต แลวันดอฟสกี ในครึ่งหลัง
ในวันที่ 11 ตุลาคม ค.ศ. 2023 เขามีชื่อติดทีมสโมสรชุดใหญ่อีกครั้งในนัดที่พบกับกรานาดาในลาลิกา แม้ว่าท้ายที่สุดแล้วเขาจะไม่ได้ลงแข่งขันในนัดนี้ก็ตาม ในเดือนเดียวกันนั้น เขาได้รับการเสนอชื่อจากหนังสือพิมพ์ "เดอะการ์เดียน" ของอังกฤษให้เป็นหนึ่งในผู้เล่นที่ดีที่สุดที่เกิดใน ค.ศ. 2006 จากทั่วโลก เมื่อวันที่ 22 ตุลาคม ค.ศ. 2023 กิวเปิดตัวให้กับทีมสโมสรชุดใหญ่โดยเขาเป็นผู้เล่นสำรองที่ได้รับการเปลี่ยนตัวในนาทีที่ 79 โดยทำประตูชัยใน 23 วินาทีด้วยการสัมผัสลูกบอลเพียงครั้งที่สอง ช่วยทีมให้ชนะ 1–0 เหนืออัตเลติกเดบิลบาโอ ด้วยวัย 17 ปี 291 วัน เขากลายเป็นนักเตะที่อายุน้อยที่สุดและยิงประตูให้บาร์เซโลนาได้เร็วที่สุดในลาลิกา
 "ณ วันที่ นัดที่เล่นเมื่อ 29 ตุลาคม ค.ศ. 2023"
พระพุทธรูปโตฬุวิละ

พระพุทธรูปโตฬุวิละ ("โตะฬุวิล พุทฺธ ปฺรติมา วหนฺเส",) เป็นพระพุทธรูปปางประทับนั่งขัดสมาธิที่ค้นพบในปี 1900 ที่อนุราธปุระ ประเทศศรีลังกา สร้างขึ้นในศตวรรษที่ 4-5 โดยแกะสลักมาจากหินแกรนิต พระพุทธรูปองค์นี้เป็นหนึ่งในประติมากรรมที่ได้รับการอนุรักษ์สภาพดีที่สุดในศรีลังกา และมีลักษณะคล้ายกันกับสมาธิพุทธประติมาจากอนุราธปุระ ลักษณะบางประการที่ปรากฏของพระพุทธรูปองค์นี้เป็นไปได้ว่าได้รับอิทธิพลมาจากศิลปะแบบมถุรา ปัจจุบันพระพุทธรูปองค์นี้เก็บรักษาอยู่ที่พิพิธภัณฑ์แห่งชาติโคลอมโบ
พระพุทธรูปโตฬุวิละถือว่าเป็นผลงานชิ้นยอดของศิลปกรรมการแกะสลักของศรีลังกาโบราณ ควบคู่กับสมาธิพุทธประติมาแห่งอนุราธปุระ รวมถึงเป็นหนึ่งในพระพุทธรูปที่ได้รับการอนุรักษ์ดีที่สุดในศรีลังกา แกะสลักมาจากหินแกรนิตก้อนเดียว และมีลักษณะคล้ายกันกับสมาธิพุทธประติมาแห่งอนุราธปุระ เพียงแต่มีลักษณะเล็กกว่าเล็กน้อย พระพุทธรูปองค์นี้มีขนาดสูง แสดงรูปพระพุทธเจ้าประทับนั่งขัดสมาธิทำ "ญาณมุทรา" รูปแบบการนั่งขัดสมาธิเช่นนี้ยังอาจเรียกว่า "วีราสนะ" (weerasana) ขนาดความยาวระหว่างไหล่อยูที่ และระหว่างเข่าอยู่ที่ 
ในขณะที่พระพุทธรูปองค์อื่นจากสมัยเดียวกันมีพุทธศิลป์ลักษณะมีติ่งหูยาวยืด แต่พระพุทธรูปโตฬุวิละไม่มีลักษณะนี้ นอกจากนี้ยังมีลักษณะน่าสนใจอีกประการคือเส้นสามเส้นที่แกะเข้าไปตรงคอซึ่งเชื่อว่ามีอิทธิพลมาจากศิลปะแบบมถุราของอินเดีย เชื่อกันว่าพระพุทธรูปปางสมาธิองค์อื่น เช่นที่พบที่วัดพระบรมธาตุไชยาในภาคใต้ของประเทศไทย อาจได้รับอิทธิพลไม่มากก็น้อยจากพระพุทธรูปจากสมัยอนุราธปุระเช่นพระพุทธรูปโตฬุวิละองค์นี้
ประวัติศาสตร์.
นักประวัติศาสตร์เชื่อกันว่าพระพุทธรูปองค์นี้สร้างขึ้นในช่วงปลายของสมัยอนุราธปุระ หรือศตวรรษที่ 4-5 พระพุทธรูปองค์นี้ค้นพบระหว่างการขุดค้นทางโบราณคดีในปี 1900 ที่หมู่บ้านโตฬุวิละในอนุราธปุระ โดยนักโบราณคดี แฮรี ชาลส์ เพอร์วีส เบล เบลระบุว่านี่เป็นโบราณวัตถุชิ้นที่เยี่ยมที่สุดที่เขาเคยพบในอนุราธปุระ จากนั้นได้ขนส่งพระพุทธรูปองค์นี้ต่อมายังพิพิธภัณฑ์แห่งชาติโคลอมโบ และคงเก็บรักษาและจัดแสดงอยู่ที่นี่จนปัจจุบัน รูปปั้นนี้ยังเป็นหนึ่งในประติมากรรม "ที่สำคัญที่สุด" ของศรีลังกาโบราณที่พิพิธภัณฑ์มี โดยตั้งจัดแสดงอยู่ตรงด้านหน้าทางเข้าหลักของอาคารพิพิธภัณฑ์
ย้อนเวลา เปลี่ยนชะตารัก

ย้อนเวลา เปลี่ยนชะตารัก เป็นละครโทรทัศน์สตรีมมิ่งของจีน ปี 2022 นำแสดงโดย Qu Chuxiaoและ Zhang Jianing ซีรีส์นี้เผยแพร่เมื่อวันที่ 26 มกราคม 2022 บน IQIYI
เรื่องย่อ.
หลิน เป่ยซิง ผู้หญิงมากประสบการณ์ที่กำลังจะเข้าสู่วัย 30 พลาดการบรรลุความฝันแห่งความรักเมื่อแฟนหนุ่ม จ้าน หยู เลิกกับเธอ ชีวิตและงานของเธอก็ยุ่งวุ่นวาย อย่างไรก็ตาม ไม่แน่ใจว่านี่คือพระเจ้าที่เล่นกลกับเธอหรือเปล่า ทันใดนั้น หลิน เป่ยซิง ก็พบว่าตัวเองกลับมาเมื่ออายุสิบแปด โรงเรียนมัธยมปีที่สามถือเป็นฝันร้าย แต่ หลิน เป่ยซิง ตัดสินใจสอบเข้าวิทยาลัยใหม่และเริ่มต้นใหม่เพื่อตัวเธอเองโดยไม่มี จ้าน หยู อย่างไรก็ตาม ความฝันอันแสนหวานของ หลิน เป่ยซิง ถูกทำลายลงโดยเด็กชายชื่อ จางหว่านเซิน การเผชิญหน้าโดยบังเอิญกับ จาง หว่านเซิน หลังการสอบเข้าวิทยาลัยกลายเป็นตัวเร่งในการยุติการเดินทางข้ามเวลาและอวกาศของ หลิน เป่ยซิง หลิน เป่ยซิง เริ่มสืบสวนสาเหตุการเสียชีวิตของ หลิน เป่ยซิง และเริ่มต้นการเดินทางที่ยากลำบากเพื่อช่วยเขา วันในโรงเรียนมัธยมปลายเต็มไปด้วยความโรแมนติคแต่เกิดขึ้นเพียงชั่วครู่ และการเปลี่ยนแปลงของ หลิน เป่ยซิง ทำให้เธอได้รับช่วงเวลาที่สวยงามที่เธอเคยมองข้ามไป เมื่อถึงฤดูร้อน หลิน เป่ยซิง ตระหนักดีว่าเธอไม่เพียงแต่ช่วย จางหว่านเซิน เท่านั้น แต่ยังช่วยรักษาความรักที่เด็กชายมีต่อเธอตั้งแต่เยาว์วัย ซึ่งเป็นความรักที่ลึกล้ำยิ่งกว่าท้องทะเล
การผลิต.
ซีรีส์นี้เริ่มถ่ายทำในเดือนธันวาคม 2020 ในเมืองเซียะเหมิน ประเทศจีน และเสร็จสิ้นในเดือนกุมภาพันธ์2021
การประชาสัมพันธ์ในช่วงต้น.
เมื่อวันที่ 12 มกราคม พ.ศ. 2565 ละครเรื่องนี้ได้ประกาศโปสเตอร์ตัวละครและตัวอย่างนำร่องในเวอร์ชัน "หนานฉวนสกาย" อย่างเป็นทางการ เมื่อ วันที่ 17มกราคม ละครเรื่องนี้ได้รับการประกาศอย่างเป็นทางการและปล่อยตัวอย่างตัวละคร
เมื่อวันที่ 22 สิงหาคม 2023 ละครเรื่องนี้ได้ปล่อยตัวอย่างเวอร์ชัน "Reunion"
นอร์มา โนลัน

นอร์มา เบอาตริซ โนลัน (เกิด 22 เมษายน ค.ศ. 1938 - 20 สิงหาคม ค.ศ. 2025) เป็นนางแบบและนางงามชาวอาร์เจนตินาที่ครองตำแหน่งนางงามจักรวาล 1962 เธอมีเชื้อสายไอริชและอิตาลี
โนลันเป็นนางงามชาวอาร์เจนตินาคนแรกที่ได้รับตำแหน่งนางงามจักรวาลที่จัดขึ้นในไมแอมีบีช รัฐฟลอริดา สหรัฐ โดยก่อนหน้านี้เธอได้รับตำแหน่งมิสอาร์เจนตินา 1962 และได้สวมมงกุฎจาก อาเดรียนา การ์เดียซาบัล ซึ่งเป็นรองอันดับ 2 ในการประกวดครั้งก่อน หลังจากหมดวาระนางงามจักรวาลเธอก็ได้เกษียณไปใช้ชีวิตส่วนตัว
โนลันได้เสียชีวิตที่ไมแอมีเมื่อวันที่ 20 สิงหาคม ค.ศ. 2025 ในวัย 87 ปี
การปฏิวัติดอกกุหลาบ

การปฏิวัติดอกกุหลาบ (:) เป็นการเปลี่ยนแปลงอำนาจโดยไม่ใช้ความรุนแรงที่เกิดขึ้นในประเทศจอร์เจียเมื่อเดือนพฤศจิกายน พ.ศ. 2546 เหตุการณ์ดังกล่าวเกิดจากการประท้วงอย่างกว้างขวางเกี่ยวกับการเลือกตั้งรัฐสภาที่เป็นข้อขัดแย้ง และจบลงที่การลาออกของเอดูอาร์ด เชวาร์ดนัดเซ ประธานาธิบดี ซึ่งถือเป็นการสิ้นสุดการปกครองของผู้นำจากสมัยโซเวียตในประเทศ ชื่อของการปฏิวัติได้มาจากช่วงเวลาสำคัญ เมื่อผู้ประท้วงที่นำโดยมีเคอิล ซาคัชวีลี บุกอาคารรัฐสภาพร้อมกับดอกกุหลาบแดงในมือ
การปฏิวัตินำโดยอดีตพันธมิตรทางการเมืองของเชวาร์ดนัดเซ ได้แก่มีเคอิล ซาคัชวีลี นีนอ บูร์จานาดเซ และ Zurab Zhvania ประกอบด้วยการประท้วงเป็นเวลา 20 วันตั้งแต่วันที่ 3 ถึง 23 พฤศจิกายน พ.ศ. 2546 การปฏิวัติได้ก่อให้เกิดการเลือกตั้งประธานาธิบดีและรัฐสภาครั้งใหม่ในจอร์เจีย ซึ่งทำให้แนวร่วมขบวนการแห่งชาติ–เดโมแครตขึ้นสู่อำนาจ การเสียชีวิตของ Zhvania ในสถานการณ์ที่ไม่แน่นอนและการถอนตัวของบูร์จานาดเซไปสู่ฝ่ายค้านในที่สุด ทำให้สหขบวนการแห่งชาติเป็นพรรครัฐบาลเดียว การเปลี่ยนแปลงอำนาจต่อตาในจอร์เจียเกิดจากการเลือกตั้งรัฐสภาจอร์เจียใน พ.ศ. 2555
การปฏิวัติดอกกุหลาบถือเป็นหนึ่งในตัวอย่างแรกของการปฏิวัติสี โดดเด่นด้วยบทบาทที่เข้มแข็งขององค์กรพัฒนาเอกชนและการเคลื่อนไหวของนักศึกษา บทบาทของสหรัฐ เช่นเดียวกับในการปฏิวัติสีในที่อื่น ๆ ถือเป็นประเด็นถกเถียงที่สำคัญ